Bezbednost i zaštita na radu - Štamparija RP doo - proizvodnja i štampa samolepljivih etiketa i samolepljivih nalepnica iz rolne u rolnu\nRadi ispunjenja uspostavljene Politike zdravlja i bezbednosti na radu i ciljeva naše kompanije, uspostavili smo ciljeve za zdravlje i bezbednost na radu\nŠtamparija RP doo G.Milanovac, Zakonom o bezbednosti i zdravlju na radu, uređuje sprovođenje bezbednosti i zdravlja na radu za zaposlene, odnosno lica koja učestvuju u radnim procesima, kao i za lica koja se zateknu u radnoj okolini, radi sprečavanja povreda na radu, profesionalnih oboljenja i oboljenja u vezi sa radom.\nPrava i obaveze i odgovornosti poslodavca i zaposlenih ostvaruju se u skladu da zakonom o bezbednosti i zdravlju na radu i propisima donetim na osnovu zakona. Poslodavac u Štampariji RP doo je obezbedio zaposlenom rad na radnom mestu i u radnoj okolini u kojima su sprovedene mere bezbednosti i zdravlja na radu. Takođe poslodavac je obezbedio da radni proces bude prilagođen telesnim i psihičkim mogućnostima zaposlenog, a radna okolina, sredstva za rad, kao i sredstva i oprema za ličnu zaštitu na radu, uređeni su tako da ne ugrožavaju bezbednost i zdravlje zaposlenog.\nPoslodavac je organizovao poslove bezbednosti i zdravlja na radu prijemom u stalni radni odnos lica sa položenim stručnim ispitom za obavljanje poslova bezbednosti i zdravlja na radu. Poslodavac je doneo akt o proceni rizika u pismenoj formi za sva radna mesta u radnoj okolini i utvrdio način i mere za njihovo otklanjanje. Poslodavac je izvršio osposobljavanje zaposlenih za bezbedan rad, vodi zakonom predviđene evidencije iz oblasti bezbednosti i zdravlja na radu, doneo pravilnik o bezbednosti i zdravlju na radu. Poslodavac se obavezao u aktu o proceni rizika da će sprovoditi i primenjvati mere i sredstva za bezbedan i zdrav rad na radnom mestu i u radnoj okolini za svakog zaposlenog u skladu sa zakonom.\nŠtamparija RP doo veoma vodi računa o zdravlju i bezbednosti radnika, te u sastavu svoj tima zaposlenih ima i lice koje se bavi ovim poslovima.\nTehnološki procesi i pravila zaštite od požara\nKontinuirani proces koji se mora obavljati neprekidno u toku rada primenom novih i održavanjem postojećih mera\nTehnološki proces štamparije RP doo G. Milanovac, obuhvata proizvodnju samolepljivih nalepnica u koturu. Sam proizvod i sirovine od kojih se proizvode nalepnice spadaju u red lako zapaljivih materijala. Požar je proces nekontrolisanog sagorevanja kojim se ugrožavaju životi i zdravlje ljudi, materijalna dobra i životna sredina.\nProces rada obuhvata proizvodnju nalepnica i njihovo skladištenje i odvija se u objektu koji je prizemnog tipa. Mada u štampariji RP doo nije izvršena kategorizacija ugroženosti od požara, sam proizvod i sirovine zahtevaju III stepen ugroženosti od požara, a kategorizaciju vrše poseban sektor ministarstva unutrašnjih poslova Srbije.\nPoslove referenta zaštite od požara po najnovijem Zakonu o zaštiti od požara, mora da obavlja lice sa VI ili VII stepenom stručne spreme. Zaštita od požara organizuje se i kontuinirano sprovodi pri obavljanju poslova zaposlenih u svim prostorima i mestima štamparije gde postoji mogućnost izbijanja požara.\nU svrhu otklanjanja ili smanjenja opasnosti od nastajanja požara u prostoru štamparije se sprovode mere zaštite od požara u prostorijama, na instalacijama i uređajima kao što su:\nKancelarije, magacini, komunikacije, putevi izlazni/ulazni, električne instalacije, gromobranske instalacije, protivpanična rasveta, hidrantska mreža, aparati za gašenje požara, vatrogasni putevi.\nLice određeno za poslove zaštite od požara sprovodi preventivne mere od požara utvrđene Zakonom, drugim propisima i pravilom o zaštiti od požara. Vodi računa o rokovima za ispitivanje hidrantske mreže, aparata za gašenje požara, električne instalacije i protivpanične rasvete. Priprema program i sprovodi osnovnu obuku zaposlenih i praktično proverava njihovo znanje iz oblasti zaštite od požara. Prati propise iz oblasti zaštite od požara, vodi propisane evidencije i učestvuje u izradi akata iz oblasti zaštite od požara. Radi i druge poslove u skladu sa Zakonom koje se odnose na preventivu i sprovođenju mera zaštite od požara.\nObjekat štamparije ima sledeću opremu i sredstva za gašenje požara:\n- Spoljnu i unutrašnju hidrantsku mrežu,\n- Aparate za gašenje požara raznih tipova, instalirane plafonjere za zaštitu magacina i proizvodne opreme.\nSvi zaposleni u štampariji RP upoznati su sa opasnostima od požara u prostorijama i prostorima koje koriste, kao i merama koje su propisane za sprečavanje nastanka požara.\nU organizaciji funkcionisanja zaštite od požara, odgovorna lica su direktor i svaki zaposleni u štampariji. U slučaju izbijanja požara u objektu, radi bezbedne evakuacije ljudi i imovine i sprečavanja širenja požara, postupa se po planu evakuacije i upustva za postupanje u slučaju požara. Plan evakuacije istaknut je na vidnim mestima u štampariji.\nOsnovnu obuku iz oblasti zaštite od požara organizuje se za zaposlene. Program osnovne obuke iz zaštite od požara donosi direktor, za koji se pribavlja saglasnost Ministarstva unutrašnjih poslova. U toku obuke zaposleni su upoznati sa opasnostima od požara na radnom mestu, merama, upotrebom sredstava i opreme za gašenje požara, postupkom u slučaju požara. Provera znanja zaposlenih vrši se jednom u tri godine, o čemu se vodi evidencija.\nZaštita od požara je za štampariju RP doo G. Milanovac i sve njene zaposlene, kontinuirani proces koji se mora obavljati neprekidno u toku rada primenom novih i održavanjem postojećih mera zaštite od požara kojima se omogućava da primenjene mere na vreme identifikuju opasnosti i eleminišu rizik od požara u prostoru o kome se staramo.


Ovo su kompanije iz BiH koje su uplatile najviše PDV-a – Visokoin.com\nOvo su kompanije iz BiH koje su uplatile najviše PDV-a\n· 20. Avgusta 2017. ·0\nUprava za indirektno oporezivanje (UIO) BiH saopštila je da je 10 kompanija iz BiH uplatilo ukupno 388 miliona KM PDV-a u prvih šest mjeseci 2017. godine, što su ujedno i najveće uplate PDV-a u BiH.\nKompanije sa naviše uplaćenog PDV-a u prvoj polovini 2017. godine su “BH telekom” Sarajevo, “Elektroprivreda BiH” Sarajevo, “Telekom Srpske” i “Mtel” Banjaluka, “Fabrika duhana” Sarajevo, “Elektroprivreda HZ Herceg-Bosne” Mostar, “Bingo” Tuzla, “Hrvatske telekomunikacije” Mostar, “Optima grupa” Banjaluka, RiTE Ugljevik i Rudnik mrkog uglja Banovići.\nU saopštenju je navedeno i po pet obveznika iz svakog regionalnog centra UIO koji su u prvoj polovini 2017. godine izvršili naveće uplate PDV-a, a ukupno su uplatili 492 miliona KM.\nU Regionalnom centru Banjaluka riječ je o kompanijama “Telekom Srpske” i “Mtel” Banjaluka, “Optima grupa” Banjaluka, Rafinerija nafte Brod, ZP “Elektrokrajina” Banjaluka, “Elektroprenos BiH” Banjaluka.\nU Regionalnom centru Tuzla riječ je o kompanijama “Bingo” Tuzla, RiTE Ugljevik, Rudnik mrkog uglja Banovići, “Elektro-Bijeljina” Bijeljina, Rudnik mrkog uglja Đurđevik, Živinice.\nU Regionalnom centru Sarajevo riječ je o kompanijama “BH telekom” Sarajevo, “Elektroprivreda BiH” Sarajevo, “Fabrika duhana” Sarajevo, “Konzum” Sarajevo, “Fis” Vitez.\nU Regionalnom centru Mostar riječ je o kompanijama “Elektroprivreda HZ Herceg-Bosne” Mostar, “Hrvatske telekomunikacije” Mostar, RiTE Gacko, “Hercegbosanske šume” Kupres, “Atako-trgovina i zastupanja” Mostar. “Pomenuti obveznici dali su značajan doprinos u prikupljanju prihoda od indirektnih poreza.\nTako je UIO za sedam mjeseci 2017. godine prikupila rekordnih 3,909 milijardi KM, što je za 255 miliona KM ili 6,99 odsto više u odnosu na isti period 2016. godine”, saopšteno je iz UIO BiH.\n“Kao što svakog mjeseca na veb stranici objavljujemo takozvanu `crnu listu` dužnika po osnovu PDV-a, akciza, carina i putarina, tako ćemo u narednom periodu formirati i `bijelu listu` onih obveznika za koje se pokazalo u prethodnom periodu da su u najvećoj mogućoj mjeri ispunjavali sve svoje obaveze, te poštivali sve zakonske propise iz oblasti indirektnih poreza”, saopšteno je danas iz UIO BiH.\nObveznici objavljeni na “bijeloj listi”, kako navode iz UIO, sigurno će imati veliku prednost prilikom sklapanja svojih budućih poslovnih transakcija. U saopštenju se navodi da je, pored najvećih uplata po osnovu PDV-a, riječ o kompanijama koje su svoje poslovanje čitav niz godina temljile na poštivanju zakonskih propisa iz oblasti indirektnih poreza, što znači da je riječ o potpuno urednim poreskim obveznicima.\nZa sve ovakve poreske obveznike u BiH UIO je najavio da će u narednom periodu uvesti takozvani “horizontalni monitoring”, tačnije poseban vid kontrola koji se temelji na uzajamnom povjerenju i saradnji UIO sa poreznim obveznicima.\n“`Horizontalni monitoring` ima nekoliko prednosti, a osnovni cilj ovakvog načina kontrole je pomagati i uticati na ispunjavanje obaveza poreskih obveznika, što je slučaj u mnogim modernim poreskim upravama u zemljama članicama EU”, navedeno je u saopštenju .


Mančester Siti kao prava mera za Real - Meridianbet Vesti\nLIga Šampiona Author:\tCentrala Bg - 26/04/2016\nMančester Siti kao prava mera za Real\nVeć na prvi pogled vidi se ogromna razlika koja deli Real Madrid od Mančester Sitija, a koja u ovakvim duelima može da odigra ključnnu ulogu. Naime, dok je Mančester Siti prvi put stigao ovako daleko u UEFA Ligi šampiona, vlada opšte mišljenje da Real praktično ima ”dužnost” da se nađe u polufinalu.\nUostalom, u redovima gostiju se nalazi mnogo više fudbalera prekaljenih u ovakvim susretima, kao što su Ronaldo, Serhio Ramos, Toni Kros ili Luka Modrić, koji su u svojim karijerama uspeli da osvoje i najprestižniji trofej.\nPrva utakmice se igra u utorak uveče na Etihadu, a trener domaćih Manuel Pelegrini koji na leto napušta klub, veruje da je ključ uspeha zaustavljanje Ronalda. Sprovođenje tog plana međutim, uopšte neće ići lako. Kristijano Ronaldo je ove sezone pogotkom ili asistencijom uključen u neverovatnih 77% golova svoje ekipe! Portugalcu nedostaje samo još jedan gol do apsolutnog rekorda po broju pogodaka u jednoj kampanji Lige šampiona, koji ionako drži upravo on (17 u sezoni 2013/14)!\nMalo nelagode u Zidanovom taboru je izazvalo istegnuće mišića koje je Ronaldo doživeo na meču sa Rajo Valjekanom, ali se očekuje da do okršaja na Etihadu sve bude u najboljem redu.\nMančester Siti je prošao teško iskušenje u četvrtfinalu u kome je ukupnim rezultatom 3:2 eliminisao PSŽ. I dok se ”građani” nadaju da bi Ronaldo mogao da preskoči prvi susret, potvrđeno je da Jaja Ture zbog povrede neće biti u sastavu, ali i da je kapiten Vinsent Kompani potpuno spreman, što je veliko ohrabrenje za domaći tim.\nPelegrini najviše očekuje od moćne ofanzivne linije koju čine Kevin De Bruine, Serhio Aguero, david Silva i Hezus Navas.\nJedan od onih koji bi mogli da donesu promenu sa klupe Reala je Lukas Vaskez koji je u poslednje dve utakmice bio izvanredan i koji bi mogao da uskoči ako Ronaldo, Bemzema ili Bejl ne budu na visini zadatka.\nRivali su se prethodno sreli samo jednom i to u istom takmičenju kada su odigrali dve utakmice u grupnoj fazi u sezoni 2012/13. Na Bernabeu je bilo 3:2 za ”bele”, dok je na meč Etihadu završen bez pobednika.\nPoslednji engleski tim koji je eliminisao Real iz Lige šampiona je bio Liverpul: u sezoni 2008/09 bilo je čak 5:0 za ”crvene” u obe utakmice osmine finala!\nKuriozitet je da najbolji strelac domaće ekipe, Serhio Aguero nije zatresao mrežu na tri poslednja nastupa u Ligi šampiona!\nAko na Etihadu ne padne nijedan gol, vraćaju se uplate na 4+.\nUtakmica na Etihadu počinje u 20:45.\nTags:Etihad, Jaja Ture, Liga šampiona, Mančester Siti, Pelegrini, polufinale, Ronaldo, UEFA, Zinedin Zidan\nNemanja Stojanović: Zemunu je mesto u Super ligi\nLokomotiva na pragu istorije!


Kreativni karavan za preduzeća koja žele da unaprede svoje poslovanje\nPromocija knjige “Putovanje zaboravljenim brodom“ Obeležavanje autobuskih stajališta u ulicama Dimitrija Tucovića i Pribojskoj\nProjekat “Kreativni karavan” je namenjen mikro i socijalnim preduzećima koja žele da uanprede svoje poslovanje. Preduzeća će učestvovati u jednogodišnjem projektu i kroz intezivni program će raditi direktno sa mladim kolegama koji će im pomoći da razviju održiv biznis model. Sa predstavnicima preduzeća radiće mladi sa iskustvom u oblasti ekonomije, dizajna, arhitekture, IT-ja i drugih kreativnih industrija. Celokupan proces saradnje mladih kreativaca i preduzetnika biće sniman i emitovan na regionalnim televizijama u Srbiji i Bugarskoj.\nOtvoren je poziv za prijavu\nZainteresovani za učešće u projektu “Kreativni karavan” treba da pošalju popunjen formular najkasnije do 20. oktobra. Više informacija dostupno je OVDE.\nNakon isteka poziva, kandidati sa najboljim aplikacijama biće pozvani na intervju. Najbolje aplikacije ćemo birati na osnovu ekonomskih performansi, problema sa kojima se suočavate i motivacije za učešće u projektu.\nCilj projekta “Kreativni karavan”\nProjekat „Kreativni karavan” ima za cilj podizanje nivoa svesti i razvoj veština u oblasti preduzetništva, potrebnih na tržištu rada među generalnom populacijom mladih u IPA prekograničnom regionu, kroz inovacije u obrazovnom sistemu baziranim na novim modelima komunikacije i prezentacije.


Đukanović traži suočavanje Hrkalovićeve i Stefanovića | Kosova.info\nDom|Najnovije|Đukanović traži suočavanje Hrkalovićeve i Stefanovića\nĐukanović traži suočavanje Hrkalovićeve i Stefanovića\nVladimir Đuanović, advokat Dijane Hrkalović kojoj trenutno traje suđenje pred Specijalnim sudom u Beogradu, zatražio je da, ukoliko sudsko veće pristane da pozove Nebojšu Stefanovića kao svedoka, da se on i Dijana Hrkalović suoče.\nNa početku suđenja, advokat Dijane Hrkalović, funkcioner SNS Vladimir Đukanović, predložio je sudu da kao svedoke pozove bivšeg ministra policije Nebojšu Stefanovića, bivšu višu javnu tužiteljku Natašu Krivokapić i bivšeg direktora policije Vladimira Rebića.\nVladimir Đukanović danas je pred Specijalnim sudom izjavio da smatra da se protiv Dijane Hrkalović vodi politički proces i osporio je sve navode optužnice koji nju terete, tvrdeći da za njih ne postoji nijedan dokaz. Izjavio je još i da smatra da je se protiv Hrkalovićeve vodi politički proces, kako bi se drugi zaštitili.\nVladimir Đukanović Foto: Goran Srdanov/Nova.rs\nPodsetimo, na prethodnom ročištu Hrkalovićeva je rekla da ne priznaje nijedno krivično delo, te potvrdila da će se braniti tokom postupka.\nŠušnjićev branilac tražio je da se njegov klijent oslobodi čuvanja obaveze čuvanja podataka operativne obrade kako bi svoju odbranu mogao da iznese u celosti.\nBranilac je rekao i da bi Šušnjićeva odbrana “mogla da utiče na prvookrivljenu Dijanu”.\nZamenik tužioca je rekao da ostaje kod svih dokaznih predloga i sve dokaze smatra da su od bitnog uticaja za ovaj slučaj.\nHrkalovićeva je, podsećanja radi, uhapšena zbog sumnje da je trgovala uticajem, između ostalog u slučaju ubistva karatiste Vlastimira Miloševića. Nakon što je decembra prošle godine puštena iz pritvora da se brani sa slobode, samo nedelju dana kasnije, vraćena je u zatvor, a potom se ponovo našla u kućnom pritvoru uz elektronski nadzor.\naleksandar vulin belivuk dijana hrkalović hrkalovic nebojša stefanović Policija sns\nNaplata za invaziju: Ovako ukrajinci ocenjuju eksplozije koje se dešavaju po Rusiji\nMacrona građani gađali paradajzom tokom posjete jednom od predgrađa Pariza


Telenorov Karavan završava put i poklanja pametni telefon najbržima Telenorov Karavan završava put i poklanja pametni telefon najbržima – Personal magazin\nTelenorov Karavan završava put i poklanja pametni telefon najbržima\nTelenorov Smart karavan stiže u Zaječar u petak 13. decembra i od 15:30 časova organizovaće Tweet Up pod nazivom #KaravanUp za sve lokalne blogere, tviteraše i zainteresovane građane u kafiću…\nTelenorov Smart karavan stiže u Zaječar u petak 13. decembra i od 15:30 časova organizovaće Tweet Up pod nazivom #KaravanUp za sve lokalne blogere, tviteraše i zainteresovane građane u kafiću Fresh, pored Telenorove prodavnice. U periodu od 14 do 15 časova biće organizovana igra „Lov na smart telefon“ gde će svi zainteresovani građani Zaječara imati priliku da osvoje pametni telefon Telenor Smart Pro. Uslov je da takmičari poseduju nalog na Tviteru i pametni telefon koji ima mogućnost skeniranja QR kodova.\nDruženje se nastavlja od 15:30 časova kada će građani imati priliku da popričaju sa Telenor timom i da se iz prve ruke upoznaju sa MiFi ruterom i Deezer servisom, kao da i iz prve ruke čuju nešto više o novim uslugama i uređajima, a Telenor tim će deliti i prigodne poklone.\nIskoristite poslednju priliku da u svom gradu osvojite pametni telefon, jer posetom Zaječaru zvanično zatvaramo sezonu lova na pametne telefone!\nTelenorov Karavan završava put i poklanja pametni telefon najbržima was last modified: December 12th, 2013 by Redakcija\nSmart karavanTelenor SrbijaTelenorov KaravanZaječar\nUniverexport lansirao Android aplikaciju


Iguman Sava Janjić, Foto: Printscreen/YouTube/ Radio Gračanica\nIstiče da to u velikoj meri ruši poverenje, ne gradi bolje odnose i oštećuje prirodnu okolinu\nObjavljeno: 14.08.2020. 23:57h\nOn je u izjavi za RTS podsetio da su Eparhija Raško-prizrenska i manastir zatražili od međunarodnih predstavnika da utiču na kosovsku vladu i lokalne opštine da se prekinu radovi na magistralnom putu Dečani-Plav, koji su nezakoniti jer je reč o zaštićenoj zoni.\n"Čak i kada bi se manastir složio s tim, on ne bi mogao da se radi. Zakon je prekršen i radovi moraju da se obustave. Ako se radi put Dečani-Plav, mora da se radi zaobilaznica koja je započeta 2014. godine, ali se posle opet vratilo na radove unutar zaštićene zone", objašnjava iguman.\n"Uvek smo se trudili da imamo korektan odnos prema našim susedima. Ovo je nekorektno i prema međunarodnim predstavnicima, a pokazuje da lokalne kosovske vlasti krše i sopstvene zakone", kaže Sava Janjić.\n"Gradnja puta kroz zaštićenu zonu naneće veliku štetu manastiru iz 14. veka i Uneskovom spomeniku kulturne baštine. Pokazuje jedan vrlo neodgovoran odnos kosovskih institucija prema kulturnoj baštini, koja je od neprocenjive vrednosti", upozorava iguman Sava.\nDodaje da je, pored ovog problema, vladika raško-prizrenski Teodosije u četvrtak uveče vraćen sa punkta Jarinje jer je u gepeku kola imao dve kante meda i lični prtljag.\n"Vladika je pred svima ponižavan i prisiljen da se vrati i ostavi med. Posle je ušao, ali opet su mu pretresli kola. To je odnos prema pravoslavnom episkopu kakav ovde nije zabeležen u poslednjih 20 godina", ističe Janjić.\n"I pored postojećih zakona i zvaničnih uveravanja, vidimo da se ti isti zakoni krše i da se ne poštuju sudske odluke. Vidimo da se koristi svaka prilika da se naš život učini komplikovanijim i težim. Međutim, mi smo čvrsto rešeni da ovde ostanemo i živimo s našim narodom kao što smo vekovima živeli", naglašava iguman Visokih Dečana.\nPodsetio je i da manastir ima problem i sa 25 hektara zemljišta koje lokalne vlasti odbijaju da upišu kao manastirsko imanje.\nBAJDEN JE PISAO TITU, u pismu iz 1979. otkriva njegove planove za Jugoslaviju!\nVisoko DečaniIguman Sava JanjićBeogradDečani-PlavEparhija Raško-prizrenska


Dačić o dometima Berlinskog procesa – BiGportal.ba\nDačić o dometima Berlinskog procesa\nMinistar spoljnih poslova Srbije Ivica Dačić ocenio je da je najvažnija dobit Berlinskog procesa to što evropske zemlje time pokazuju da su zainteresivane za proširenja Evropske unije, koje bi moglo doći u opasnost. Zbog toga je, kaže Dačić, važno da se ovakvi skupovi održavaju i “ta vatra održava”.\nŠef srpske diplomatije je novinarima u Trstu rekao da je suštinski važno da se ovakvi skupovi održavaju, bez obzira na to da li ima mnogo efekata i da li će neko reći da nema dovoljno projekata.\n“Možemo da se saglasimo oko toga, ali pošto sam učestvovao od početka, znam da je proces nastao kao ideja nemačke kancelarke Angele Merkel”, rekao je Dačić i naglasio da ta ideja predstavlja zainteresovanost EU za proces proširenja.\nTo je navažnija dobit, ocenio je Dačić. ukazujući na to da ima nekih koji su nezadovoljni što će sledeće godine proces biti nastavljen u Velikoj Britaniji, iako je Srbija zainteresovana da bude domaćin.\n“Dometi Berlinskog procesa su važni za budućnost regiona i pokazuju da EU naš region drži na agendi za moguća proširenja”, objasnio je Dačić.\nPrecizirao je da se, u okviru procesa, radi u nekoliko kolona, da će šefovi diplomatija zemalja Zapadnog Balkana imati svoj sastanak, posle čega će se pridružiti premijerima.\nDosta aktivnosti će se finalizovati u toku dana, rekao je srpski ministar i najavio potpisivanje dokumenta o osnivanju Transportne zajednice.\n“Dogovoren je i akcioni plan kojim se stavlja tačka na razne priče da li neko podržava carinsku uniju ili ekonomsku zajednicu u regionu”, naglasio je Dačić.\nNapravljen je predlog da to bude zajednički ekonomski prostor, objasnio je Dačić i zaključio da je to formulacija koja je prihvatljiva za sve.


Kangoo jump's: Centimetri se "tope" na bokovima, struku i butinama\nKangoo jump’s: Centimetri se „tope“ na bokovima, struku i butinama\nAko ne spadate u onu grupu ljudi koji svakodnevno rado odlaze na trening, dobra vest je da postoji način da to postanete.\nNema boljeg načina od dinamičnih kangoo treninga, uz dobru muziku i u dobrom društvu. Kangoomania je već zahvatila jedan broj Zrenjaninki, a za one koje još nisu probale kangoo jump’s, evo razloga da im se pridružite u fitnes sali Sportskog centra „Bambi“.\n– Osim već poznatih činjenica o benefitima kangoo treninga, možemo se pohvaliti sa konkretnim rezultatima, koji su ostvareni uz redovne treninge i redukovanje ishrane. Sve devojke su preoblikovale svoja tela, a najveći rezultat je postigla devojka, koja je smanjila obim struka za 14 cm, obim bokova za 8 cm i obim butina za 2 cm! Izuzetno sam ponosna na nju. Takođe, sjajan rezultat je i 8 cm manje u struku, 2 u bokovima i 1 u butinama. Imamo još mnogo, mnogo izgubljenih centimetara i veoma sam ponosna sve devojke, koje treniraju kangoo – istakla je instruktorka Mirjana.\nOd prošle nedelje u okviru kangoo treninga uvrštene su i vežbe za jačanje mišića stomaka i gluteusa, koje se rade sa cipelama na nogama!\nKangoo instruktorka sa licencom u SC “Bambi” je Mirjana, uvek nasmejana i puna energije, ali pre svega stručna, saosećajna i odličan motivator. Vaše je samo da se najavite (zbog ograničenog broja kangoo cipela) i dođete u SC “Bambi” subotom 18 h i nedeljom u 20 h.\nTagovi bambiKangoomršavljenjepreoblikovanje telaSC BambiSportski centar Bambi\nMoto zeke u humanoj misiji


Zahvaljujući modelima OLED televizora sa funkcijama veštačke inteligencije, kompanija LG je potvrdila reputaciju pionira kada je u pitanju OLED tehnologija. Radio 8 - Vaš najbolji prijatelj!\nSa α (Alpha) 9 inteligentnim procesorom koji pokreće vodeće OLED modele,gledaoci mogu da uživaju u poboljšanom renderovanju slike i preciznijim bojama iz praktično bilo kog ugla gledanja, kao i u savršenom nivou crne boje, koji je zaštitni znak LG OLED televizora. Jedinstvena inovacija u ovom procesoru je četvorostepeni proces smanjenja šuma, što je dva puta više koraka nego kod konvencionalnih tehnika. Sa Dolbi Atmos zvukom i optimalnim kvalitetom slike, LG televizori potrošačima pružaju impresivno iskustvogledanja.\nTelevizori kompanije LG sa ThinQ® tehnologijom vještačke inteligencije podržavaju usluge bazirane na elektronskom vodiču programa (EPG) za pružanje informacija u realnom vremenu i pretragu kanala koji nude željenisadržaj.


RTV Puls | PLATFORMA NE TRAŽI PRIZNAVANJE KIM, PREDSTOJE TEŠKI PREGOVORI\nPLATFORMA NE TRAŽI PRIZNAVANJE KIM, PREDSTOJE TEŠKI PREGOVORI\nBEOGRAD, 15.decembar - Direktor vladine Kancelarije za KiM Marko Đurić izjavo je da pregovaračka platforma EU za poglavlje 35 o Kosovu koje je juče otvoreno ne traži priznavanje jednostrano proglašene nezavisnosti južne srpske pokrajine, ali da predstoje teški pregovori.\nPrema njegovim rečima, u dokumentu koji pokazuje zajedničku poziciju EU traži se primena i pregled do sada postignutih sporazuma, pri čemu se "ostavlja prilično veliki prostor i institucijama EU i državama da oni tumače na koji način treba da budu sprovođeni sporazumi".\n"Naravno da u tom procesu ima određenih rizika. Ali zato je važno da na našu stranu što više pridobijamo međunarodnu zajednicu", rekao je Đurić za RTS.\nPoglavlje 35 je za nas izuzetno teško, zato što na neki način povezuje proces normalizacije sa našom južnom pokrajinom i evropske integracije Srbije, ocenio je on.\n"Međutim, mi smo pokazali da je moguće da kao pouzdan partner kao strana koja sprovodi sporazume uprkos opstrukcijama iz Prištine napredovati u evropskim integracijama. I jučerašnji dan to pokazuje", rekao je Đurić.\nOn kaže i da je došlo je do izvesnog ublažavanja u odnosu na prvi nacrt.\n"Međutim, s obzirom da je veliki broj članica EU priznalo nezavisnost nema sumnje da su teški pregovori pred nama".\nS druge strane, platforma nigde od Srbije ne traži da prizna jednostrano proglašenu nezavisnost Kosova, a kada je reč o normalizaciji odnosa, za Beograd to znači "nomralizaciju odnosa sa našom južnom pokrajinom," naveo je Đurić.\n"Mi ne želimo da potenciramo razlike sa Prištinom. Znamo da se oko statutsa ne slažemo niti ćemo se u skorijoj budućnosti složiti, ali ono oko čega moramo da se složimo je da ljudi mogu da žive normalno da institucije funkcionišu", rekao je on.\nKomentarišući činjenicu da je Poglavlje 35 blokirajuće, Đurić je rekao da sva poglavlja u pristupnim pregovorima nose mogućnost da ukoliko postoje velika neslaganja između zemlje koja želi prijem i zemalja koje o tome odlučuju taj proces bude zaustavljen.\n"Ali ne treba da razmišljamo na taj način, već kako da približimo stavove i pridobijemo druge za naše stavove, što je uspešno rađeno prethodne dve godine. Najbolji pokazatelj da to radimo je što, uprkos stravičnoj opstrukciji Prištine, Brisel i dalje vidi Beograd kao stranu koja poštuje dogovore i sporazume i kojoj pruža ruku evropskih integracija", rekao je on. Izvor: Tanjug


Cene vas i u otadžbini\n"Čestitam vam 25 godina postojanja i predanog novinarskog i humanitarnog rada. Bez vas naši sunarodnici rasejani širom sveta ne bi imali prave informacije iz otadžbine i dijaspore", poručio je...\nDružimo se od Frankfurta\nSanja Drljača, profesor muzike u Melburnu sa "Vestima" se srela dok je kao izbeglica živela u Frankfurtu, baš kada su i naše novine osnivane.\nVIDEO: Torta iznenađenja za "Vesti"\nNijedno slavlje ne može da prođe bez torte, a "Vestima" su ovo iznenađenje priredili supruga glavnog i odgovornog urednika "Vesti", Svetlana Vučić i proslavljeni fudbalski stručnjak Ljubiša...\nBorci za pravu informaciju\nRajko Banduka, ađutant genereala Ratka Mladića čestitao je "Vestima" jubilej uz želju da i dalje nastavimo da doprinesemo širenju istine.\nVIDEO: Uručivanje Povelje UNS-a "Vestima"\nDanas na 25. rođendan Vesti predsednik Izvršnog odbora UNS-a uručio je Povelju osnivaču "Vesti" Dušanu Vidakoviću.\nZa "Vesti" nema nedodirljivih\nKad se predstavlja, onako sočno, punih usta i ponosno, Slobodan Slavković kaže: "Ja sam Čarapan", pa objašnjava da je to nadimak za sve iz okoline Kruševca. Dakle, taj Čarapan je pre 50 godina...\n"Vesti" kao svetionik istine i humanosti\nDobitnici u nagradnoj igri "Vesti"\n25 godina Vesti: Izjave koje su obeležile jubilej\nVeliki jubilej našeg lista čestitali su i dugogodišnji sagovornici "Vesti", poznate ličnosti iz otadžbine i dijaspore koje prate naš rad, ljudi iz politike, sporta, sa estradne scene, a mi sa...\nIlija Miki Vujović: Uspeli ste da povežete mnoge rasute porodice po čitavom svetu\n- "Vesti" slave već 25 godina, a prvo što mi je u sećanju kad su počele da izlaze, to je da sam ih kupovo redovno, ne samo ja nego mnogo našeg naroda. Bilo je to u vreme rata, sankcija,...\nAktuelni i tačni\nSlavica Kostić-Peurača iz Džilonga, u Australiji otkriva zašto je verna Vestima.\n"Ne može da mi prođe nijedan dan, a da ne pročitam Vesti, pa sigurno više od 20 godina", kaže Vitomir Janić iz Redemarka, u Nemačkoj.


Zabeleženih slučajeva afričke kuge svinja nema, ali treba biti na oprezu – Centar za informisanje Novi Kneževac\nPočetnaEkonomijaZabeleženih slučajeva afričke kuge svinja nema, ali treba biti na oprezu\nZabeleženih slučajeva afričke kuge svinja nema, ali treba biti na oprezu\nredakcija 18. novembra 2020. afrička kugapoljoprivreda\nKako dani postaju sve hladniji, tako se stvaraju uslovi za širenje virusa među stokom i domaćim životinjama. U gazdinstvima koja drže svinje i veterinarskim stanicama budnim okom motri se na zdravstveno stanje ovih životinja, jer je upravo sada period kada vlada jedan od najkontagioznijih virusa – afrička kuga svinja. Prema rečima veterinara, virus se vrlo lako i brzo širi, a iscrpljenost, kašalj i otežano kretanje životinje najraniji su simptomi koji mogu ukazati na prisustvo virusa.\nIako virus nije zoonoza, što znači da ne napada čoveka, za populaciju domaćih i divljih svinja je fatalan. Prenosi se direktnim kontaktom sa zaraženom jedinkom, a kako kaže naš sagovornik, nije isključena mogućnost da ga čovek prenese preko odeće i obuće. Kako ne postoji vakcina protiv ove bolesti, od izuzetne je važnosti prevencija dolaska u kontakt svinja sa ovim virusom.\nVirus afričke kuge svinja prvi put je izolovan u Keniji 1921. godine, a u Rusiji pojavio se 2007. Pretpostavlja se da se virus iz Afrike proširio putem ostataka hrane sa brodova i aviona koje su svinje potom jele. Prema rečima našeg sagovornika, ove godine nije zabeleženo prisustvo virusa na ovom području, ali su sve nadležne službe u pripravnosti.\nIsključenje struje za 19. novembar


DAČIĆ SE POTPUNO POGUBIO: 'Srbi su uz podršku Putina odbranili sever Kosova, Vučić je to više puta čuo…' | Slobodna Bosna\nDAČIĆ SE POTPUNO POGUBIO: „Srbi su uz podršku Putina odbranili sever Kosova, Vučić je to više puta čuo…“\nDačić je za Kurir rekao da Srbija u odbrani svojih interesa na Kosovu ima apsolutnu podršku Rusije\n„Srbi su masovnim izlaskom na birališta odbranili sjever Kosova. U toj odbrani, državni vrh Srbije, kao i srpsko stanovništvo na Kosovu, ima neupitnu podršku Rusije i predsjednika Vladimira Putina“, izjavio je šef diplomatije Ivica Dačić.\nDačić je za Kurir rekao da Srbija u odbrani svojih interesa na Kosovu ima apsolutnu podršku Rusije.\nU više zvaničnih i nezvaničnih susreta, ta podrška je potvrđena, bilo je i konkretnih poteza zvanične Moskve koji su doprineli da Srbi opstanu na Kosovu, kazao je ministar vanjskih poslova Srbije.\n"Mene su više puta u razgovorima uveravali da Rusija neće dozvoliti da se Srbiji nanese šteta, a predsednik Vučić je više puta to čuo i od samog predsednika Putina", rekao je Dačić.


Protest lidera opozicije ispred Skupštine Srbije | Boom93\nPredstavnici opozicije koja se pre vanrednog stanja zalagala za bojkot izbora, a bojkotovala je i sednicu Skupštine Srbije u utorak, počeli su najavljeni protest ispred Skupštine Srbije oko 18 sati.\nScreenshot/Facebook/Savez za Srbiju\nIako je na snagu u 18 sati stupila zabrana kretanja, lideri i članovi Saveza za Srbiju, Pokreta slobodnih građana, Socijaldemokratske stranke, a i običnih građana, seli su na stepenište ispred zgrade parlamenta u znak protesta protiv neustavnog uvođenja vanrednog stanja i mera zatvaranja građana Srbije.\nPredsednik Pokreta za preokret Janko Veselinović preneo je ranije da na protest nisu pozvani građani.\nOn je rekao da ovo nije samo protest zbog vanrednog stanja i zato što je „režim Aleksandra Vučića građane protivustavno zatvorio“, već i zbog onoga što se sinoć dešavalo u Srbiji. „Sinoć su navijačke grupe, funkcioneri SNS, upalili iskru koja može da situaciju u Srbiji usmeri u pogrešnom smeru, za koji nijedan od ovih ljudi koji sede ovde nije voljan da se desi. Čini se da neko drugi, sa druge strane, tu iskru potpaljuje“, rekao je i dodao da će tu ostati do 20.05h.\nPredsednik Pokreta slobodnih građana Sergej Trifunović je rekao da su svi tu okupljeni, „koji predstavljaju ono što opozicija u Srbiji jeste“ pozvali građane, od samog početka, da ostanu kod kuća, da vode računa o sebi i svojim najbližima, kao i da su se, u otvorenom pismu vlasti, stavili na raspolaganje – da se formiraju centri za pomoć onim građanima kojima je potrebna. „Naravno vlast se o to oglušila, jer je to bio jedan od njenih načina da nastavi svoju predizbornu kampanju. Ja sam lično zvao opštine u Beogradu i nudio se kao volonter, bez imena i prezimena da vidim šta će mi odgovoriti, rekli su da su kapaciteti popunjeni. Ono što znam od ljudi kojima su nosili pomoć u kuću, znam da su nosili reklamni materijal za tek započetu kampanju koju je prekinula korona“, naveo je.\n„Struka koja je kupljena od strane ovog režima nas je slala u šoping u Milano, govorila medicinske besmislice da su žene zaštićene hormonima od koronavirusa… Ministar zdravlja je govorio dve nedelje pre nego što je uvedeno vanredno stanje da injekciju protiv korone naši doktori mogu da naprave za dva dana, svet je ostao zadivljen tom činjenicom, mi mu i dalje nismo ponudili tu injekciju, nismo ni sebi. Ti isti stručnjaci sada vilene po Pinku, nadmeću se sa Acom Lukasom, koji je veći stručnjak“, rekao je Trifunović.\nProtestujemo protiv ludila, totalitarizma, pogubljenosti, uključujući i one stare radikalske metode koje ste videli sinoć – a to je konstantno insistiranje na sukobu, jer oni samo u sukobu mogu da žive, rekao je Trifunović. Videli ste navijačke grupe potpomognute funkcionerima SNS kako pale baklje, neću da komentarišem to opšte ludilo, dodao je.\nPredsednik Demokratske stranke (DS) Zoran Lutovac izjavio je nešto ranije danas da će opozicija okupljena oko ideje bojkota izbora održati protest zbog toga što Ustav Srbije, kako smatraju, ne važi za sve građane.\n„Protestovaćemo da pokažemo da zakon treba da važi za sve podjednako. Ako je ‘policijski čas’ (uveden u borbi protiv pandemije korona virusa) u 18.00, onda treba da važi za sve pa i za huligane i aktiviste Srpske napredne stranke kao i za one koji grade na Dorćolu protiv volje stanara“, kazao je Lutovac u emisiji „Pravi ugao“ na Radio-televiziji Vojvodine.\nIstakao je da zakoni moraju da važe za sve gradjane podjednako, a naročito za visoke državne funkcionere i predsednika Srbije Aleksandra Vučića. Ipak, naglasio je, upravo je Vučić kršio mere Vlade Srbije jer u više navrata kada je trebalo nije primenio meru samoizolacije.\n„Pozvali smo građane da ne dolaze, a mi smo tu da simbolički pokažemo kako ne treba da se radi. Oni koji je trebalo da budu primer, nisu bili. Mi ih ovime upozoravamo da to ne rade“, dodao je on.\nTaj deo opozicije je na konferenciji za novinare u utorak najavio da će Ustavnom sudu uputiti inicijativu za ocenu ustavnosti i zakonitosti uvođenja vanrednog stanja, a Lutovac je kazao da očekuje da će taj sud postupiti po inicijtivi, ali da je pitanje koliko brzo.\n„Ustavni sud je pokazao da nije na nivou onoga što je trebalo taj sud da radi – da utvrđuje da li je nešto ustavno ili nije“, rekao je on.\nPredsednik Srbije Aleksandar Vučić je u sredu najavio da će se sastati sa delom opozicije, a Lutovac je komentarišući to rekao da se ne bi odazvao pozivu ako su tema razgovora izbori, ali da bi na sastanak otišao ako bi se razgovaralo o pandemiji.\nOznakeDragan Đilas opozicija protest Savez za Srbiju Sergej Trifunović vanredno stanje Zoran Lutovac\nSZS: Lažni izbori nisu uspeli, a bojkot jeste – izašlo manje od 50 odsto birača


U evropskim bankama 360 milijardi eura kredita pod moratorijumom – Bankar.me\nAugust 19, 2020 BANKE, Članci, EVROPA, SVE VIJESTI, SVIJET Leave a comment\nNajveće evropske banke su uvele moratorijum ili druge olakšice na otplatu više od 360 milijardi eura kredita, a veliko je pitanje hoće li dužnici moći da nastave sa servisiranjem obaveza kada te mjere podrške isteknu, piše Reuters.\nPrema instrukcijama vlada i monetarnih regulatora, zajmodavci su milionima građana i korporativnih klijenata omogućili predah kako bi im pomogli da se izbore sa finansijskim teškoćama uzrokovanim pandemijom virusa korona.\nKoliki bi dio tih zajmova mogao da završi u kategoriji loših kredita (NPL) kad se mjere podrške okončaju, i do kog će stepena banke zauzvrat pretrpjeti gubitke nije jednostavno utvrditi, navodi britanska agencije.\nBrojke iz sedam najvećih evropskih banaka koje su krajem drugog tromjesečja dostavile podatke o uvedenim olakšicama za dužnike, pokazuju da je vrijednost neizmirenih kredita koji su pod moratorijumom oko 15 puta veća od ukupnog iznosa rezervacija za potencijalne gubitke po kreditima, napominje se u tekstu.\nEvropski regulatori su naveli da banke ne moraju automatski da izdvajaju novac za pokriće zajmova koji su predmet pauziranja u otplati ako su u nekom stepenu uvjerene da će njihova otplata biti normalno nastavljena, ali to je teško procijeniti.\nTomas Verdin, direktor za menadžment banaka i regulativu u nezavisnoj revizorskoj i konsultantskoj firmi BM&A, ukazuje na to da su neki klijenti koji nisu u finansijskim teškoćama zatražili kratkotrajni predah u otplati kredita iz predostrožnosti.\n“Dakle, vi ne znate da li je obim kredita koji su pod moratorijumom signal da je klijent u finansijskim poteškoćama”, dodaje on.\nU španskoj Santander banci kažu da je oko 116 milijardi eura zajmova pod nekom od mjera pauziranja otplate. Otprilike na trećinu tog iznosa moratorujum je istekao do 15. jula, a velika većina tih zajmova je i dalje na pauzi.\nDužnici koji se odluče da ne produže predah u otplati zajmova vjerovatno su u jačoj finansijskoj poziciji.\nU Britaniji je inicijalni program tromjesečnog moratorijuma na otplatu zajmova već produžen jednom, pri čemu će za većinu zajmova rok za nastavak otplate dospjeti na jesen.\nBankarska grupa Lojds, najveći hipotekarni zajmodavac u Britaniji, saopštila je da će tek u narednih nekoliko mjeseci „dobiti jasniju sliku o stvarnoj situaciji“ u pogledu toga koliki će procenat zajmova koji su pod mortorijumom završiti kao NPL-ovi.\nPOJMOVIevropske banke Moratorijum na otplatu kredita nenaplativi krediti u EU\nPrevious Trump obećao 10 miliona radnih mjesta\nSljedeći Azijska tržišta: MSCI Asia Pacific Index na sedmomjesečnom rekordu\nAntivirusni lijek remdesivir koji primaju hospitalizovani oboljeli od covida-19 već je donio svome proizvođaču Gilead …


Tači: Susret u Vašingtonu značajna prilika za postizanje važnog sporazuma - Sputnjik Srbija\n20:41 20 Septembar 2020\nTači: Susret u Vašingtonu značajna prilika za postizanje važnog sporazuma\n10:13 18.06.2020 Preuzmite kraći link\nPredsednik privremenih kosovskih institucija Hašim Tači izjavio je da je susret 27. juna u Vašingtonu značajna prilika za postizanje važnog sporazuma između Beograda i Prištine.\nU intervjuu albanskom servisu Glasa Amerike Tači je rekao da Priština nema važnijeg saveznika od Sjedinjenih Država i istovremeno odbacio mogućnost razgovora o promeni granica.\nTo je sastanak od posebnog značaja, naglasio je Tači i dodao da je taj susret istorijski, jer se prvi put obe strane sastaju ili su se saglasile da se sastanu u Beloj kući.\n“Zahvaljujući administraciji američkog predsednika Donalda Trampa i viziji ambasadora Ričarda Grenela posvećenost tom procesu je aktivna i veoma dinamična”, rekao je Tači i dodao da očekuje da će obe strane imati volju da ozbiljno rade na postizanju važnog sporazuma u korist obe strane.\nTači je naglasio da je to zlatna prilika za postizanje važnog sporazuma i za sigurnu budućnost Prištine i Beograda u pogledu razvoja i evroatlanskih vrednosti.\nRekao je i da ne može da govori o datumu, nedelji ili mesecu, kada će se dijalog završiti, ali proces započinje 27. juna i kuda će se kretati zavisiće od strana u novoj realnosti koja tada počinje.\nBela kuća, dijalog, Hašim Tači


Najčešće se uzročnici javljanja psihičke krize dele u dve osnovne grupe: one vezane za rast, razvoj i smenu različitih životnih faza (razvojne krize) i one vezane za neke negativne spoljašnje dogadjaje kao što su bolest, gubitak, povrede, pretnje i drugo (situacione krize).\nU literaturi se za krizu često navodi da predstavlja i rizik i šansu. Bez kriza ne bi bilo ni psihičkog napretka ličnosti jer nam ona pomaže da prevazilazimo sami sebe, da se osnažujemo razvijanjem mehanizama i ponašanja kojima uspevamo da rešavamo probleme. No, za tako nešto je podrška i pomoć od izuzetnog značaja.\nOvu pomoć, u zavisnosti od vrste krize, stepena njene izraženosti i drugih faktora, mogu da pruže osobe iz neposrednog okruženja, zdravstveni radnici, psiholozi i sl. Naročito važnu ulogu u pružanju pomoći imaju centri za intervencije u krizi u kojima rade profesionalci ili obučeni volonteri.


Dr Veselin Gerić, anesteziolog, Beograd - 063/687-463\nDr Veselin Gerić\nAnesteziologije sa reanimatologijom\nDr Veselin Gerić je specijalista anesteziologije sa reanimatologijom, zaposlen u Beogradu. Od 1994 godine Mentor na Medicinskom fakultetu Univerziteta u Beogradu, za obavljanje rada specijalističke obuke za anesteziologiju i reanimaciju i terapiju bolom. Sarađuje sa Kliničkim centrom Srbije i Kliničkim centrom Crne Gore kao konsultant.\nUža specijalinost Dr Gerića:\nLečenje akutnog i hroničnog benignog i malignog bola, naročito interventnih procedura u lečenju bolova.\nImplantacija CVK portova za parenteralnu terapiju i hemoterapiju\nČlan je mnogih domaćih i stranih lekarskih udruženja i redovni učesnik na međunarodnim kongresima u svojoj oblasti medicine.\nMedicinski fakultet Univerziteta u Prištini do 1982\nSpecijalizacija anesteziologije i reanimacije.\nOpšta bolnica Atlas, Odeljenje za anesteziju i intenzivnu negu od 2017\nOpšta bolnica Atlas od 2008\nNačelnik odseka za terapiju bola.\nOpšta bolnica Atlas od 2006 do 2008\nNačelnik odeljenja za intenzivnu negu.\nOpšta bolnica Atlas od 2002\nMentor za doktore specijalističke službe za anesteziologiju sa reanimatologijom.\nKlinički centar Bežanijska kosa u Beogradu, odeljenje za anesteziju i reanimaciju i terapiju bola od 1996\nKlinički centar Berane od 1990 do 1996\nNačelnik odeljenja za anesteziologiju i reanimaciju.\n"Protokol interventnih procedura za Odeljenje intenzivne nege"\nZakažite pregled kod Dr Veselin Gerić


Dvadeset četvrto Prvenstvo Bosne i Hercegovine u džudu za seniore i seniorke, održano 2. marta u dvorani Borik u Banja Luci, proteklo je u znaku najtrofejnijeg sportskog kolektiva u državi – Judo kluba “Bosna” iz Sarajeva.\nZvuči nevjerovatno, ali zato nije manje istinito.\nJudo klub Bosna je na Prvenstvu Bosne i Hercegovine za seniore i seniorke po 24 put zaredom, pojedinačni i ekipni prvak Bosne i Hercegovine za seniore, seniorke, kao i sveukupno.\n-U pojedinačnoj konkurenciji titule su očekivano osvojili repreprezetativci Harun Sadiković, Petar Zadro i Toni Miletić, a kod žena Alaksandra Samardžić i Larisa Cerić.\nU ukupnom poretku “Studneti” su osvojili 43 boda, drugi je JK Famos iz Istočnog Sarajeva sa 19, a treći JK Borsa iz Mostara sa 10 bodova.\nPrevious Poslušajte novu navijačku pjesmu grupe BH Loyals iz St. Louisa\nNext Zastava Bosne i Hercegovine na britanskom dvorcu - zahvaljajući studentici Saneli Ramić


SAD pozdravile rezultate, SRB se pridruzila osudi rata\nTanjug 5. aprila 2022. 07:21\nVAŠINGTON – Sjedinjene Države pozdravljaju ishod izbora u Srbiji uz ocenu da se Srbija pridružila demokratijama celog sveta u osudi ruskog rata u Ukrajini, navedeno je u odgovoru iz Stejt departmenta za Glas Amerike.\nNavedeno je da su SAD zadovoljne što je više kandidata i partija na predsedničkim, parlamentarnim i lokalnim izborima, koji podržavaju pristupanje Srbije Evropskoj uniji, dobilo značajnu podršku na izborima, što je, kako se ocenjuje, jasna podrška strateškim prioritetima Srbije.\nUkazano je i da su SAD saglasne sa preliminarnim zaključcima posmatračke misije OEBS-a da je glasanje u celini proteklo mirno i da su osnovne slobode u velikoj meri poštovane.\n„Delimo zabrinutost misije u vezi sa kombinovanim uticajem nejednakog pristupa medijima, neopravdanog pritiska na zaposlene u javnom sektoru da podrže funkcionere, znatne finansijske nejednakosti i zloupotrebe državnih resursa koje su rezultirale nejednakim uslovima za učesnike“, ukazano je iz Stejt departmenta.\nTakođe, rečeno je da Sjedinjene Države pozdravljaju saradnju Vlade Srbije sa posmatračkom misijom OEBS-a i Kancelarijom za demokratske institucije i ljudska prava (ODHIR).\nNavedeno je da SAD pozivaju vlasti da se posvete nedostacima koje je uočila misija OEBS-a, da podržavaju put Srbije ka EU i raduju se nastavku napora u izgradnji produktivnih odnosa sa Srbijom i unapređenju odnosa dve zemlje.\nIz Stejt departmenta je u odgovoru na upit koji se, između ostalog, odnosio na deo obraćanja Aleksandra Vučića, predsedničkog kandidata i lidera vladajuće SNS, prilikom proglašenja pobede nakon nedeljnih izbora, ocenjeno da se Srbija pridružila demokratijama celog sveta, uključujući sve svoje susede, u osudi, kako je navedeno, „Putinovog rata u Ukrajini”.\nNeimenovani portparol Stejt departmenta podsetio je da je izjašnjavanje Srbije u Generalnoj skupštini UN snažna i jedinstvena poruka, kao i potvrda težnji Srbije ka članstvu u Evropskoj uniji.\n„Očekujemo da Srbija sa nama bude ujedinjena u snažnoj poruci podrške Ukrajini – protiv rata koji je ruska strana izabrala“, ukazano je u odgovoru.\nKako se napominje, Vučić je prilikom proglašenja pobede na izborima, između ostalog, poručio da će Srbija biti neutralna i prijateljski orijentisana prema Rusiji.\nPrema preliminarnim rezultatima koje je sinoć objavila Republička izborna komisija najviše glasova na predsedničkim i parlamentarnim izborima osvojio je predsednik Srpske napredne stranke Aleksandar Vučić i lista koju je predvodio.


Pokret Tvrdjava: Oko sedam odsto stanovnika Smedereva ima rak, krivična prijava protiv Železare\nBeta 6. juna 2022. 20:10\nGradjanski pokret Tvrdjava i meštani naselja Radinac, Vranovo i Ralja iz okoline Smedereva podneli su javnom tužilaštvu u tom gradu protiv kineske kompanije „HBIS“ i pet direktora zbog zagadjenja životne sredine, uz tvrdnje da oko sedam odsto stanovništva Smedereva ima rak.\n„Negde oko šest ili sedam odsto stanovništva ima rak u Smederevu, to je informacija zbog koje bi u nekoj zemlji pala vlada“, rekao je za N1 predstavnik tog pokreta Nikola Krstić.\nOn je objasnio da nisu protiv „Železare“, koja posluje od ’60-tih godina prošlog veka, da žele da fabrika nastavi da radi, ali da je „nedopustivo da krši zakon“.\n„Ona zagadjuje 60 godina, nije počela da zagadjuje dolaskom kineskog investitora, ali od kad su došli, imamo jednu ekološku katastrofu. Sve smo pokušali, imamo zid ćutanja od strane kompanije“, naveo je on.\nPrema njegovim rečima, oko 1.800 ljudi se 2011. godine u Smederevu lečilo od raka, dok je danas taj broj 6.800, a da je najugroženije po broju obolelih naselje Radinac.


ВОЈНA ПAРAДA У НОВОМ СAДУ Продефиловали милош, нора и лазар 3, а ово је терминатор (ВИДЕО)\nVOJNA PARADA U NOVOM SADU Prodefilovali miloš, nora i lazar 3, a ovo je terminator (VIDEO)\nPredsednik Srbije Tomislav Nikolić i premijer Aleksandar Vučić prisustvovali su danas vojnoj paradi i svečanosti povodom obeležavanja Dana oslobođenja Novog Sada u Drugom svetskom ratu.\nNa početku svečanosti predsednik pokrajinske Vlade Igor Mirović rekao je da je Dan oslobođenja izuzetan dan i da „jasna misija (vojske) uvek opstaje misija rodoljublja i zakletve – biti spreman da u borbi da dam i svoj život“.\nOn je rekao da su u temelje tog grada „ugrađene hiljade života da bi se danas živelo slobodno“, i da Novi Sad neće zaboraviti te žrtve i neće odustati od temeljni vrednosti antifašizma.\nNa svečanosti na Beogradskom keju, koja je počela u podne, svoju obučenost, naoružanje i opremu prikazuje 700 pripadnika Specijalne brigade, Rečne flotile, RV i PVO, Garde i drugih jedinica Vojske Srbije. Tu je bilo više od 70 vozila i oruđa, 20 plovila Rečne flotile i 20 letelica Ratnog vazduhoplovstva i protiv-vazduhoplovne odbrane (RV i PVO) Vojske Srbije.\nDefileu je prisustvovao predsednik Srbije Tomislav Nikolić, predsednica Skupštine Srbije Maja Gojković, premijer Srbije Aleksandar Vučić, načelnik Generalštaba VS Ljubiša Diković, ministri u vladama Srbije i Vojvodine, predstavnici gradske vlasti Novog Sada.\nPromenadni defile i egzercir u Novom Sadu\nU okviru programa svečanog obeleževanja Dana oslobođenja Novog Sada danas su Reprezentativni orkestar Garde i pripadnici Specijalne brigade Kopnene vojske nastupom novosađanima priredili nesvakidašnji događaj i zadovoljstvo.\nIzvodeći čuvenu kompoziciju Stanislava Biničkog „Marš na Drinu“ Reprezentativni orkestar Garde, pod dirigentskom palicom majora Aleksandra Đurova, započeo je promenadni defile Dunavskom i Zmaj Jovinom ulicom, glavnim šetalištem Novosađana. Pozdravljani burnim aplauzima nakon svake numere, ređali su se stari srpski marševi, „Aleksandar Prvi“, „Miloš Obrenović“, Kraljeva garda“, da bi na centralnom novosadskom Trgu slobode izveli kompoziciju „Marš Neretva“ te nekoliko popularnih kompozicija stranih autora.\nIza njih na Trg je, uz ovacije nekoliko stotina prisutnih građana, umarširalo 39 pripadnika i pripadnika Garde. Pod komandom komandira egzercira kapetana Đorđa Simića i melodiju „Pozdrav Beogradu“, u izvođenju svog Reprezentativnog orkestra, izveli su, kroz pet formacija, višeminutni egzercir koji obuhvata skup najsloženijih i najkompleksnijih strojevih radnji.\nTridesetak pripadnika Specijalne brigade Kopnene vojske pod komandom kapetana Dragana Mičevića, atraktivnim nastupom prikazali su sposobnost primene borilačkih veština, realnog aikidoa i „krav maga“, prilikom izvršavanja namenskih zadataka. Kao i prethodnici, i specijalci su privukli znatiželju i pobrali burne aplauze, posebno najmlađih posmatrača.\nne moze se braniti drzava s 12 000 vojnika na celom teritoriju ako vecina stanoivnistva nije obucena


Aljbin Kurti je pred dolazak u Brisel poručio da bi sastanak sa predsednikom Srbije, Aleksandrom Vučicem mogao da se održi upravo u drugoj nedelji decembra, uz ocenu da su EU posrednici ti koji treba da procene da li će poslati pozivnice.\nPrethodno, predsednik Srbije, Aleksandar Vučić, naglasio je da Beograd traži i želi razgovore sa Prištinom na svim nivoima i o svim temama.\nNa pitanje Tanjuga da li se pozivnice spremaju iz krugova bliskih Đuzepu Borelju i Miroslavu Lajčku odgovaraju da je još rano za bilo kakvu najavu i da ima još pune dve nedelje do početka prazničnih odmora u EU.\nŠef diplomatije EU, Đuzep Borelj u više navrata je pozivao predsednika Srbije, Aleksandra Vučića, i Aljbina Kurtija da se do kraja godine sastanu u Briselu.\nNakon sastanaka Vučića i Kurtija sredinom juna i jula zaključak je bio da su obe strane ostale na svojim dijametralno različitim pozicijama, a jedni dogovor bio je da se sa dijalogom mora nastaviti.\nKurti u untervju za Glas Amerike: "Nadam se DOGOVORU sa Beogradom"


CRNA GORA TALAC NJIHOVE SPRDNJE - IBALKAN\nKako je protekla godina vladavine troglave kleronacionalističke većine i Krivokapićevog „apostolsko- ekspertskog kabineta“-\n„Sprdamo se“. Ove riječi Slavena Radunovića, šefa poslaničkog kluba Demokratskog fronta, inače najjače političke grupacije u vlasti, izrečene prije nekoliko dana u crnogorskom parlamentu najvjernije oslikavaju karakter i učinke vladavine „apostolskoekspertskog kabineta“ premijera Zdravka Krivokapića i troglave kleronacionalističke većine u vođenju državne politike tokom 2021.\nRadunović je tim riječima kratko odbrusio, prilikom rasprave o budžetu, šefu poslaničkog kluba DPS-a Danijelu Živkoviću na kritiku odluke DF-a da podrži projekte Vlade, a u isto vrijeme predlažu neodrživi amandman da minimalna plata bude 650 eura.\nDa se sprdaju, bez osjećaja bilo kakve odgovornosti za ono u što uvlače zemlju, vidljivo je u svim oblastima: unutrašnjoj i vanjskoj politici, ekonomiji, finansijama, obrazovanju, zdravstvu, kulturi, sportu…\nBilo bi potrebno mnogo novinskog prostora da samo nabrojimo sve ono sa čime su se sprdali oni koji, zahvaljujući Crkvi Srbije, otvorenom miješanju Srbije i Rusije i sljepilu EU i SAD, vladaju Crnom Gorom od 30. avgusta 2020. godine.\nZbog toga ćemo podsjetiti na samo nekoliko karakterističnih primjera zbog kojih su Crna Gora i njeni građani postali njihovi taoci.\nSprdali su se kada je početkom decembra 2020. godine njih 41 glasalo za Krivokapića i njegove „eksperte apostole“, jer su ih žestoko napali, a izabrali su ih i godinu na izmaku većina vladajuće većine potrošila je upravo na brutalne obračune sa Vladom i premijerom.\nU parlamentu ih sada podržava samo 5-6 poslanika, ali Vlada na volšeban način opstaje i produžava ovu agoniju.\n„SRPSKI SVET“ NA DJELU…\nSprdali su se, jasno je, i kada su za premijera izabrali osobu koja javno poručuje: „Da sam se ja pitao, Crne Gore ne bi bilo“, koja kaže da ne bi priznao Kosovo, a „neće povući njegovo priznanje“, da je za NATO, koji je za njega „zločinačka organizacija“, i da su Crnogorci i Srbi jedan narod, a Crna Gora tek geografski pojam…\nKaže i da je za Evropsku uniju, ali da treba ukinuti 9. maj – Dan pobjede nad fašizmom i Dan Evrope. Imamo premijera koji je dosljedan samo u sprovođenju projekta posrbljavanja naše države i razgrađivanju crnogorskih institucija i vrijednosti na kojima počiva građanska multietnička Crna Gora.…\nUz sve to, na čelu Vlade je čovjek koji odbija da se vakciniše protiv korona virusa, a njegova vlada donosi mjere za masovnu imunizaciju…\nTo je crnogorska surova politička zbilja.\nSprdali su se lideri troglave koalicije kada su ubjeđivali javnost da će Crna Gora očuvati koncept građanske, multietničke države, da neće biti revanšizma i da će depolitizovati državnu upravu, institucije i javna preduzeća.\nA za samo godinu dana, naša država pod dirigentskom palicom Crkve Srbije i Vlade koja je prvi put gotovo jednonacionalna i jednovjerska, od Ustavom proklamovane građanske države, sve više postajala teokratska.\nU državnoj upravi, institucijama i javnim preduzećima zasjeli su brojni partijski kadrovi, odani Vučićevom projektu „srpski svet“. Osim partijske pripadnosti, za funkciju je obavezna i potvrda Crkve Srbije da su bili aktivni učesnici „litijaškog pokreta“.\nSprdali su se kada su obećali da neće biti novih zaduživanja, da ćemo biti ekonomski prosperitetna zemlja privlačna novim investitorima, otvoriti preduzeća i da će građani živjeti bolje.\nPrije nego što su zasjeli u fotelje zadužili su protivzakonito i protivustavno zemlju 750.000.000 eura. Ugasili su crnogorski brend – Montenegro erlajnz i osnovali novu avio-kompaniju u koju su umjesto obećanih 0 eura, već uložili desetine miliona eura. Novih investicija nije bilo, ali su otjerali velike investitore kao što je Petros Statis, zatvorili KAP i drastično povećali broj nezaposlenih…\nSprdali su se kada su obećali da ćemo 2024. godine ispuniti sve ono što se od nas traži i postati punopravna članica Evropske unije. Umjesto toga, iz Brisela stigao je najgori izvještaj o napretku od kada je Crna Gora počela pregovore.\nSprdali su se lideri Demokratskog fronta kada su za Zdravka Krivokapića rekli da je nesposoban, da je lažov i izdajnik srpskih interesa, da imamo najgoru vladu i ministre, da neće kročiti nogom u Skupštinu dok „izdajnička vlada i premijer ne padnu“ i da neće podržati nijedan njihov prijedlog niti zakon.\nVan parlamenta su izdržali samo nekoliko mjeseci, a kada su se vratili glasali su za sve što je predložio Krivokapićev kabinet i produžili njegov opstanak.\nPOSVEĆENI AMFILOHIJEVOM AMANETU…\nSprdanja nije bilo u sprovođenju samo jednog zadatka – utopiti Crnu Goru u ,,srpski svet“ i klerikalizovati i razgraditi crnogorsku državu i crnogorski identitet po svim šavovima. Taj zadatak im je u amanet ostavio onaj koji ih je sastavio, pokojni mitropolit Crkve Srbije, Amfilohije Radović, ali i „vožd svih Srba na ovom svetu“, predsjednik Srbije Aleksandar Vučić.\nCrkva Srbije postala je najozbiljniji politički faktor u, do tada, sekularnoj državi. Po njenom nalogu, na konačnom posrbljavanju Crne Gore, predano su radili i Krivokapić i njegovi ministri, ali i Vučićev politički satelit u Crnoj Gori- Demokratski front.\nMeđutim, ne mali doprinos dale su i partije na vlasti Demokrate i Ura koje su na izborima ubijedile dio crnogorskih građana i evropske partnere da suza građansku, multietničku, evro-atlantsku Crnu Goru.\nVeć 20. januara 2021, bahata skupštinska većina „vratila je dug“ Crkvi Srbije, Amfilohiju Radoviću i njegovom litijaškom pokretu. Na vanrednoj sjednici parlamenta, nakon odbijanja predsjednika države da potpiše prethodno protivustavno i protivzakonito donešene Izmjene zakona o slobodi vjeroispovijesti, ponovo su ga, bez rasprave i prisustva opozicije, usvojili i omogućili drugoj državi i Crkvi Srbije otimačinu crnogorskih svetinja, sakralnog blaga.\nAutoru izmijenjenog zakona, ministru Vladimiru Leposaviću, to na kraju nije pomoglo da se duže zadrži u ministarskoj fotelji. On se prvi „okliznuo“ od četvoro Krivokapićevih „apostolaeksperata“ koliko ih je do sada izgubilo povjerenje parlamenta.\nČitaj još: CRNA GORA NA NOGAMA: Vojska i policija na ULICAMA…\nLeposavić, koji je ministarsku funkciju zaslužio time što je bio pravni zastupnik Crkve Srbije u sporu sa državom oko „Markovićevog Zakona o slobodi vjeroispovijesti“, smijenjen je 17. juna, jer je u martu 2021. u Skupštini Crne Gore javno izgovorio ono što gotovo svi u Vladi i vladajućoj većini misle – negirao je genocid u Srebrenici.\nPrećutao bi Krivokapić kritike dijela domaće javnosti, ali nije smio ostati nijem na oštru reakciju zapadnih saveznika. Zatražio je Leposavićevo razrješenje.\nI ministarki prosvjete, nauke, kulture i sporta Vesni Bratić, „ženi četniku“ iz Bileće, koja je pod sumnjivim okolnostima zavrijedila crnogorsko državljanstvo, a za koju su Crnogorci– „novogorci“, „milogorci“, nastali „etničkim inžinjeringom“ i koja je protekle godine veoma temeljito razarala ove važne oblasti, izglasano je prije nekoliko dana nepovjerenje u parlamentu.\nBez podrške većine poslanika ostao je i ministar vanjskih poslova Đorđe Radulović. Kao i Bratić, na posljednjoj decembarskoj sjednici Skupštine izglasano mu je nepovjerenje nakon što je opozicija protiv njega pokrenula interpelaciju za razrješenje zbog zloupotrebe položaja, jer je saopštio netačne podatke u instrukciji našim ambasadama kako da informišu zemlje domaćine o događajima na Cetinju 4. i 5. septembra.\nMlađani ministar, tokom jednogodišnjeg rukovođenja MVP-om, „zaslužan“ je za temeljno uništavanje crnogorske diplomatske mreže.\nNa istoj sjednici „crveni karton“ dobio je i četvrti ministar – poljoprivrede, šumarstva i vodoprivrede Aleksandar Stijović.\nNi ostatak Krivokapićevog tima, kao ni on, kada bi poslanici glasali onako kako misle i javno govore o njima ne bi dobili podršku ni njih 5- 6.\nČEGA SE ABAZOVIĆ NE SJEĆA…\nU parlamentu zasigurno ne bi „prošla“ ni trojka zadužena za instaliranje kadrova „srpskog sveta“ u bezbjednosni sektor – potpredsjednik Vlade Dritan Abazović, ministarka odbrane Olivera Injac i ministar unutrašnjih poslova (od smjene Leposavića i pravde) Sergej Sekulović.\nVicepremijer, jedini političar u Vladi, čitavu 2021. godinu nije mogao da se sjeti ko mu je nudio 21.000.000 eura da ne stupi u koaliciju sa Demokratama i DF-om, niti ko mu je preporučio lažnog američkog diplomatu Stevana Simijanovića, te ko je tog „diplomatu“ puštio da pobjegne iz Crne Gore nakon što je u noći 8. februara uhapšen, zbog korišćenja lažnog diplomatskog pasoša SAD.\nZa Abazovića nije bilo ništa sporno ni kada je direktor ANB-a Dejan Vukšić krajem marta članovima Odbora za bezbjednost dostavio informaciju sa imenima dvojice operativaca obavještajne službe države članice NATO i dvojice crnogorskih operativaca ANB, koji su imali sastanak povodom djelovanja ruskih obavještajnih službi.\nBilo ga je baš briga što je Crna Gora izgubila kredibilitet kod NATO-a na čijem samitu je „iskazana zabrinutost zbog ovih negativnih pojava i nespremnost NATO partnera da sa Crnom Gorom dijele obavještajne informacije“.\nZatvorio je oči i pred bezobzirnom i brutalnom akcijom policije 4. i 5. septembra protiv Cetinja i građana koji su mirno protestovali protiv ustoličenja mitropolita Crkve Srbije u Cetinjskom manastiru.\nGODINA, OPET, POČINJE JANUAROM…\nI dok je Abazović do besmisla doveo bezbjednosni sektor, vladari iz sjenke, ministri zaduženi za finansije, rad i socijalno staranje, te ekonomski razvoj – Milojko Spajić i Jakov Milatović, po ocjeni brojnih analitičara, Crnu Goru sigurnim korakom vode u bankrot. Ovaj dvojac donosio je ključne odluke u Vladi.\nZa vrijeme najžešćeg talasa kovida-19 zdravlje stanovništva podredili su finansijskoj koristi, pa smo neslavni rekorderi u svijetu i po broju zaraženih i preminulih.\nNakon trideset godina „ponovo smo saznali“ da „godine počinju januarom“ kada su progurali program „Evropa sad“ nastao uz konsultacije sa Vučićevim ljudima od povjerenja u Beogradu.\nSpajić i Milatović obećali su da će od 1. januara Crnom Gorom, maltene, „teći med i mlijeko“. Iako je većina poslanika u parlamentu smatrala da je taj program neodrživ i da Crnu Goru vodi u bankrot i ekonomsku zavisnost, populizam je bio jači – projekat je dobio podršku.\nO učincima ministarke zdravlja Jelene Borovinić-Bojović, „divljeg graditelja“ ministra ekologije, prostornog planiranja i urbanizma Ratka Mitrovića, ministra kapitalnih investicija Mladena Bojanića i ministarke digitalnog društva i medija Tamare Srzentić izlišno je govoriti.\n„NEĆE DATI URA!“\nVladajuću većinu i u 2021. na okupu drži samo mržnja prema DPS-u i njegovom predsjedniku Milu Đukanoviću, partijsko uhljebljavanje i zadatak na revnosnom posrbljavanju crnogorskih institucija. Sve ostalo za njih je manje važno.\nOd kada ih je u Manastiru Ostrog sastavio sad pokojni mitropolit Crkve Srbije Amfilohije Radović, članovi tročlane koalicije na vlasti se ponašaju kao „rogovi u vreći“.\nViše od pola godine vodila se bespoštedna borba saopštenjima oko prevlasti između Demokrata i Demokratskog fronta. Ura Dritana Abazovića se u „sudaru velikih“ stavila u ulogu nijemog promatrača, ali je sporadičnim saopštenjima stavljala do znanja da navijaju za DF.\nU nadgornjavanju parlamentarne većine i Krivokapića da li je potrebno rekonstruisati Vladu ili je potpuno promijeniti i popuniti političarima potrošeno je tri-četiri mjeseca. Nakon upozorenja ambasadora Kvinte da su lideri DF-a nepoželjni u Vladi, Ura se opredijelila za rekonstrukciju.\nTada su se udružile Demokrate i DF, tajno sklopili primirje, i zaprijetili Uri da će „ko izda narodnu volju i vrati DPS na vlast“ platiti visoku cijenu. DF je najavio da će pokrenuti proceduru za skraćenje mandata Skupštini, ali to je nemoguća misija, jer nemaju potrebnih 41 glas, a „neće sa DPS-om“, pa Krivokapić zadovoljno trlja ruke.\n„Neće dati Ura!“– poruka nade s početka vladavine nove vlasti ispostavila se besmislenom. Partija Dritana Abazovića bila je aktivni izvođač radova i kada je ozakonjeno otimanje crnogorskih svetinja, kada je izvršen klerikalni helikopterskopolicijski desant na Cetinje, kada je „srpski svet“ raspoređen u crnogorskim institucijama „po dubini“…\nČitaj još: VUK DRAŠKOVIĆ UZDRMAO REGION:"CRNA GORA se zbog uloge CRKVE pretvara u pravoslavni IRAN, SREĆOM na Balkan se vraća AMERIKA ..." (foto)\nUloga Ure je da prevari pocrnogorsko biračko tijelo. Zbog toga i nedavno potpisani Memorandum o saradnji manjinskih partija i Ure nema mnogo izgleda u uspjeh, jer Uri se ne može vjerovati. Baš zbog poruka – „Nećemo sa DPS-om“ i „Neće dati Ura!“, Krivokapić i njegovi „apostoli-eksperti“ opstaju na vlasti i nastavljaju da čine štetu građanima i državi.\nUkoliko se nešto u skorije vrijeme ne promijeni i ova vlada izgura još nekoliko mjeseci – ostadosmo za sprdnju iz Radunovićeve vizije Crne Gore. I zato, ova vlada mora da pada.\nUloga opozicije u godini propadanja…\nI crnogorska opozicija ima svoju ulogu u propadanju temeljnih vrijednosti na kojima počiva savremena Crna Gora, koje su ugrožene od velikosrpske kleronacionalističke vlasti. Nikako da shvate da su opozicija i da moraju svim legitimnim sredstvima da ubijede birače da su bolji od onih na vlasti.\nSvi su u opoziciji saglasni da je neophodno formirati snažan i jedinstven patriotski, suverenistički front u kojem će okupiti sve subjekte – političke stranke, nevladine organizacije, medije, udruženja, nezavisne intelektualce i sve druge kojima je građanska, antifašistička i prozapadna Crna Gora civilizacijski izbor.\nMeđutim, osim deklarativnog zalaganja nije se krenulo s mrtve tačke. Najveća opoziciona crnogorska partija DPS na vanrednom kongresu, krajem januara, donekle se konsolidovala. Izabrano je novo rukovodstvo, na čelu je i dalje Milo Đukanović, ali su djelimično izolovani stari kompromitovani kadrovi.\nIpak, stiče se utisak, ovoj partiji potrebne su temeljitije reforme i kadrovska obnova, kao i prilagođavanje djelovanja opozicionoj ulozi.\nZa razliku od DPS- a, SDP je prihvatila ulogu koju su joj birači dodijelili nakon izbora i njihov glas se daleko čuje.\nSD se nije mnogo izmijenio, ali su najavili promjenu čelnog čovjeka i kadrovsku obnovu na partijskom kongresu početkom 2022. godine.\nManjinske partije ostale su dosljedne, odbile su neiskrenu ponudu da uđu u kleronacionalističku vladu Zdravka Krivokapića, ali su nedavno sklopile sporazum o saradnji sa jednom od partija na vlasti, Urom.\nOpozicija je pokušala nedavno da u parlamentu obori Vladu. Ubjeđivali su nas da imaju potrebnu većinu, ali su iznenada povukli inicijativu, što su mnogi protumačili kao slabost i neozbiljan potez.\nPolicijsko-helikopterski desant nije pokorio Cetinje\nCetinje je suština Crne Gore i crnogorske nacije. To su znali Krivokapić i mitropolit Crkve Srbije Joanikije Mićović pa su ga pokušali silom pokoriti po svaku cijenu. Vučić je naredio, a Vlada Crne Gore odlučila da 5. septembra izvede policijskohelikopterski desant i na silu ustoliči Joanikija Mićovića za mitropolita Crkve Srbije u Cetinjskom manastiru.\nBrutalna akcija policije protiv građana koji su 4. i 5. septembra na Cetinju mirno protestovali protiv ustoličenja srpskog popa u Cetinjskom manastiru, počela je 5. septembra oko šest sati i trajala skoro do 11 sati.\nPolicija je kontinuirano bacala suzavac, šok i „fleš“ bombe i ispaljivala gumene metke. Mićović i patrijarh srpski Porfirije Perić u prijestonicu su iz Podgorice dopremljeni helikopterom Vojske Crne Gore i odmah poslije ceremonije vraćeni. Građanski protest na Cetinju podržao je i predsjednik Crne Gore Milo Đukanović.\nVučićevo osvajanje Nikšića…\nPredsjednik Srbije Aleksandar Vučić, nakon što je osvojio Nikšić na izborima 14. marta 2021. godine, nedavno je u budžet ovog grada ubrizgao i dva miliona eura.\nTime je Vučić svima stavio do znanja da je Nikšić njegova prćija, jer je pobjednik „bitke za Nikšić“, kako su lokalne izbore u ovom gradu nazivali srpski mediji. Vučić je uložio mnogo novca i logistike u izbornu listu „Za budućnost Nikšića“.\nPoslao je svoje specijalce za izborne mahinacije da pomognu u njegovom osvajanju.\nNa kraju „bitke za Nikšić“ Vučić je bio razočaran jer je DPS, iako je izgubio vlast, održao svoje biračko tijelo, a koalicija „Za budućnost Nikšića“, iako druga najjača politička snaga, nije vratila uloženo. Ipak, uz pomoć ostalih prosrpskih stranaka Vučićevi sateliti dobili su kontrolu nad ovim slobodarskim gradom.\nVeličanstvena proslava Dana nezavisnosti na Ivanovim koritima\nNa Ivanovim koritima 21. maja Crna Gora je na veličanstven način proslavila Dan nezavisnosti. Na Ivanovim koritima se toga dana okupilo oko 65.000 građana iz svih gradova Crne Gore kako bi proslavili 15 godina od obnove crnogorske nezavisnosti.\nĐenero: VLADA NEMA PODRŠKU- AKO NE PADNE DANAS PAŠĆE SJUTRA\nAko ''ekspertska vlada'' Zdravka Krivokapića ne padne danas, pašće sjutra Read more


Rusija želi da uspostavi dijalog sa EU, Borelj stiže u Moskvu – SveVesti.net\nRusija želi da uspostavi dijalog sa EU, Borelj stiže u Moskvu\nVisoki predstavnik EU za spoljnu politiku i bezbednost Žozep Borelj boraviće u poseti Moskvi između 4. i 6. februara.\nBoreljev dolazak nalazi se u senci hapšenja kritičara Kremlja Alekseja Navaljnog i policijske akcije protiv njegovih saveznika koji su organizovali proteste širom zemlje.\nPredsednik Rusije Vladimir Putin ne planira da se sastane sa visokim predstavnikom Evropske unije za spoljnu politiku i bezbednost Žozepom Boreljom tokom njegove posete Moskvi, rekao je danas novinarima portparol Kremlja Dmitrij Peskov.\n“Ne postoje planovi za sastanak između njega i predsednika Putina. Borelj je kolega ministra spoljnih poslova (Sergeja) Lavrova i razgovaraće sa njim”, rekao je Peskov, preneo je TASS.\n“Oni su, u stvari, suspendovani i nije Rusija bila ta koja je inicirala suspenziju. Definitivno bismo želeli da otključamo naš sveobuhvatan dijalog, posebno kako bismo otvoreno razgovarali o postojećim nesuglasicama, kojih je mnogo”, rekao je portparol Kremlja.\nNa pitanje da li će Boreljova želja da se sastane sa osuđenim ruskim opozicionim liderom Aleksejem Navaljnim biti odobrena, Peskov je rekao da o tome ne odlučjue Kremlj već Federalna kaznena služba. Očekuje se da će Borelj razgovarati sa ruskim ministrom inostranih poslova Sergejom Lavrovom.\nPrevious Grčka: U eksploziji srušen trospratni hotel,nema povređenih\nNext Korišćenje “pasoša vakcina” za ponovno otvaranje ekonomije


Dan online - Ekonomija: Podrška za sisteme za navodnjavanje - 2017-03-23\nEkonomija MINISTARSTVO POLJOPRIVREDE Podrška za sisteme za navodnjavanje\nMinistarstvo poljoprivrede raspisalo je javni poziv za dodjelu podrške investicijama za izgradnju sistema za navodnjavanje na poljoprivrednim gazdinstvima.\n– Kroz javni poziv, poljoprivredni proizvođači imaju mogućnost da naprave bunare na otvorenom prostoru, u plastenicima i staklenicima kao i za plantažno gajenje voćaka i vinove loze. Takođe, uz podršku, mogu kupiti i novu opremu za bunare, pumpe, agregate, kao i cijevne linije od bunara do proizvodne parcele – navedeno je u pozivu.\nKorisnici podrške su građani ili preduzeća registrovana u Registru poljoprivrednih gazdinstava ili su predali kompletnu dokumentaciju za upis u trenutku podnošenja zahtjeva za odobravanje investicije. Podrška iznosi 50 odsto vrijednosti investicije, ali ne više od tri hiljade eura po zahtjevu, koji mogu da se dostavljaju do 30. juna.J.V.


Direktorka Doma zdravlja Bijelina: Do 63 odsto zaraženih u odnosu na broj testiranih\nDirektor Doma zdravlja Bijeljina Danijela Đukin rekla je da se epidemiološka situacija postepeno komplikuje i da je do 63 odsto zaraženih u odnosu na broj testiranih, te navela da su trenutno u bijeljinskoj bolnici tri pacijenta na respiratoru, a šest ih je na kiseoniku.\nĐukinova je novinarima rekla da je juče od 20 testiranih na virus korona 14 ljudi bilo pozitivno.\nPrema njenim riječima, došlo je do opuštanja i ušlo se u četvrti talas virusa korona.\n,,Sada nam se javljaju pacijenti i sa šmrcanjem, i zato sumnjamo da je ovo delta soj, sa opštom malaksalošću. Oni koji su vakcinisani nemaju izražene simptome, a oni koji nisu dolaze i sa lakšim i težim simptomima'', rekla je Đukinova na konferenciji za novinare u Vakcinalnom centru bijeljinskog Doma zdravlja.\nDo danas je u Vakcinalnom centru vakcinisano 17.000 stanovnika Bijeljine prvom dozom, a 13.816 njih je revakcinisano.\nĐukinova je rekla da u ovom centru građani imaju mogućnost da se vakcinišu, te ih pozvala da se odazovu masovnoj vakcinaciji koja traje od 15. jula, od sedam do trinaest časova, kada imaju mogućnost da biraju vakcinu.\nOna je apelovala da se oni koji su se vakcinisali u Srbiji jave porodičnom ljekaru da bi postojala jasna slika vakcinisanih.\nĐukinova je zamolila stanovnike da se pridržavaju epidemioloških mjera, da nose maske kad nisu na otvorenom, da poštuju fizičku distancu i da vode računa o ličnoj higijeni.


04. 07. 2014. Ministar Stefanović: Kriminal smanjen za 22 odsto od aprila do juna\nKriminal na teritoriji Republike Srbije smanjen je za 22 odsto od aprila do juna, a najveći broj krivičnih dela izvrši se u Beogradu, rekao je danas ministar unutrašnjih poslova dr Nebojša Stefanović, podnoseći Informaciju o radu MUP-a u 2014. godini pred skupštinskim Odborom za odbranu i unutrašnje poslove.\nMinistar je rekao da se u glavnom gradu izvrši 45 do 60 odsto ukupnih krivičnih dela.\n- U 2014. godini je preduzet niz koraka da se smanji kriminalitet, otkriveno je pet organizovanih kriminalnih grupa, sa ukupno 48 članova, i to - tri grupe koje su se bavile finansijskim kriminalom i dve narko grupe - rekao je ministar Stefanović..\nTakođe, on je dodao i da su postignuti značajni rezultati u borbi protiv korupcije, što je jedno od težišta rada MUP-a i istakao da je otkriveno 548 krivičnih dela, a da su prijavljene 633 osobe.\n- Broj izvršenih teških krivičnih dela u značajnom je padu u odnosu na 2013. godinu i smanjen je broj ubistava. Rasvetljena je većina ubistava u pokušaju i polovina ubistava. Takođe, smanjen je broj saobraćajnih nezgoda sa nastradalim licima, ali je to daleko od zadovoljavajućeg- rekao je ministar Stefanović i naglasio da će MUP insistirati na tome da se pojača i represivno delovanje, ali i edukacija.\nIzveštavajući Odbor, ministar je rekao da su na teritoriji Srbije otkrivena 1.993 krivična dela privrednog kriminala, a prijavljeno je ukupno 1.336 lica. Istakao je i da su u periodu od 15. do 23. maja, zbog poplava bile pojačane aktivnosti rada MUP-a i da je dnevno bilo angažovano oko 7.300 pripadnika policije.\nMinistar Stefanović je rekao da je nastavljen rad na modernizaciji MUP-a u skladu sa evropskim standardima i da se radi na pripremi akcionog plana, da bi u decembru ili januaru bilo otvoreno poglavlje 24.\n- Očekuje se da se novi zakon o policiji, koji bi trebalo da uvede drugačiji način organizacije MUP-a, nađe u Skupštini Srbije do kraja 2014. godine. Takođe, radi se na još osam zakonskih rešenja, među kojima su zakoni o oružju i municiji, okupljanju građana, odbrani od grada, bezbednosti saobraćaja na putevima – poručio je poslanicima ministar Stefanović.\nGovoreći o popunjenosti policijskih uprava, ministar Stefanović je rekao da će uskoro u Novi Pazar biti upućeno 70 pripadnika policije, koji 18. jula završavaju srednju policijsku školu, dok će 200 biti upućeno u Novi Sad.


Početak glavnog pretresa u predmetu Asim Karić i drugi - Klix.ba\nPočetak glavnog pretresa u predmetu Asim Karić i drugi\n22.5.2009. u 08:49\nStatusna konferencija i početak glavnog pretresa pred Odjelom II za organizirani kriminal, privredni kriminal i korupciju Suda BiH u Sarajevu u predmetu Asim Karić i drugi zakazani su za danas.\nOptužnica tereti Dragana Makivića za krivično djelo porezna utaja, Huseina Glavaša za krivično djelo pomaganje u učinjenju krivičnog djela porezne utaje i krivično djelo porezna utaja, Smaila Zubčevića za krivično djelo pomaganje u učinjenju krivičnog djela porezne utaje, a Asima Karića, Mirjanu Karić, Osmana Kantića i Seniju Kantić za krivično djelo pomaganje u učinjenju krivičnog djela porezne utaje, saopćeno je iz Suda BiH.\nPrema navodima iz optužnice, Makivić je od 25. augusta do 4. septembra 2004. godine u svojstvu osnivača i direktora pravne osobe "Madaco" d.o.o. izbjegao plaćanje poreza u iznosu 18.090 KM te, dajući lažne podatke o stečenim oporezivim prihodima, izbjegao plaćanje davanja u iznosu 600.660,58 KM propisanih poreznim zakonodavstvom BiH.\nGlavaš i Zubčević su, kako se navodi u optužnici, učinitelju stavili na raspolaganje sredstva za učinjenje krivičnog djela i tako izbjegli plaćanje davanja u iznosu 129.700 KM propisanih poreznim zakonodavstvom BiH.


Prilagođavanje proizvodnje potrebama borbe protiv pandemijeTNT Portal | TNT Portal\nMnogi vlasnici destilerija su rekli s ponosom rade na popunjavanju potreba u vreme krize i da ne vide sredstava za dezinfekciju ruku kao potencijalni izvor prihoda. “Ovo nije ekonomski spas za destilerije”, rekao je za njujorški list Bred Plamoer (Brad Plummer), urednik časopisa Distiler magazin (Distiller Magazine).\nProizvođač automobila Ford u utorak se pridružio planu velikih američkih proizvođača za proizvodnju hiljada ventilatora i respiratore potrebnih u borbi protiv korona virusa u okviru partnerstva s kodnim imenom “Projekat Apolo”, navodi Rojters (Reuters).\nTa kompanije takođe razmatra saradnju s britanskom vladom za proizvodnju dodatnih respirator. Direktor Forda Džim Haket (Jim Hackett) rekao je da veruje da automobilska industrija može napraviti “stotine hiljada” medicinskih ventilatora do sredine maja.


Eš je za Radio Slobodna Evropa rekao da do prekretnice može doći kada Brisel zauzme odlučniji stav prema prijemu novih članica.\n- U tom trenutku Vučić će morati da se opredeli - ocenio je Eš.\nPrema njegovom mišljenju, predsednik Srbije se pokazao prilično veštim u igranju na obe strane i izvlačenju koristi od njih - Kine i EU.\n- Jedan od ključnih razloga za to je pozicija Nemačke koja je omogućila liderima u Centralnoj i Jugoistočnoj Evropi da igraju tu dvostruku igru. Stoga se nadam da će nova nemačka koaliciona vlada biti u tom pogledu mnogo čvršća- rekao je Eš.


Prijedor24 - Više od informacije! Bez osiguranja više od 70.000 građana u USK\nHome / Vijesti / BiH / Bez osiguranja više od 70.000 građana u USK\nZbog toga smatramo da nadležne institucije moraju uložiti dodatne napore kako bi se postigla zadovoljavajuća naplativost, jer se radi o ključnom problemu koji utiče na sistem finansiranja i razvoja zdravstvene zaštite”, istakao je Handanagić. Prema riječima Hazima Kapića, ministra zdravstva u Vladi USK, način finansiranja zdravstvenih ustanova putem Zavoda za zdravstveno osiguranje USK i nedostatna sredstva,generisali su brojne finansijske poteškoće i probleme u radu ovdašnjih zdravstvenih ustanova.\nSamo dugovanja Kantonalne bolnice u Bihaću iznose oko 14 miliona maraka, a u proteklom periodu u nekoliko navrata blokiran je žiro račun ove ustanove zbog naplate potraživanja, mahom prema dobavljačima medicinske opreme. Požar koji je poharao Kantonalnu bolnicu prije tri godine stvorio je velike probleme u njenom radu, zbog čega ona u pomenutom periodu radi smanjenim kapacitetima i paletom usluga.\nSlične probleme imaju i druge zdravstvene ustanove u ovom kantonu, a teško stanje u zdravstvu je uzrokovalo i loš položaj zdravstvenih radnika, zbog čega veliki broj njih napušta USK u potrazi za boljim uslovima rada. Prema podacima resornog ministarstva, u protekle dvije godine zdravstvene ustanove u USK napustilo je više od stotinu radnika, od čega su polovina liječnici.


Lokal u Gornjem Milanovcu / Nekretnine / doboš\nLokal u Gornjem Milanovcu\nAdresa Vojvode Stevana Sinđelića 6 Opština Gornji Milanovac\nPoslovni prostor, lokal površine 117.52 m²\nUlica: Vojvode Stevana Sinđelića br.6, Gornji Milanovac\nLokal se nalazi u prizemlju četvorospratne stambene zgrade novije gradnje (izgrađene 2004.godine).\nLokal se nalazi u ulici koja je 300m udaljena od petlje sa koje se sa Ibarske Magistrale ulazi u Gornji Milanovac. Ujedno je ulica Vojvode Mišića, koja prelazi u Takovsku i glavna saobraćajnica u Gornjem Milanovcu. Položaj lokala je izvanredan, obzirom da se na udaljenosti od samo nekoliko desetina metara nalazi raskrsnica dve glavne gradske saobraćajnice. Ispred lokala nalazi se park, a sa obe strane lokala nalaze se drugi lokali. Izlog lokala dužine 5,00m je u alu stolariji, a cela površina lokala nalazi se u nivou prizemlja.\nZa sve dodatne informacije možete se obratiti na telefon 064/836-30-78 ili na e-mail: nekretnine@creditagricole.rs , svakog radnog dana u periodu od 09h do 17 časova.


„Počeo sam da ulažem u opremu, molio roditelje da mi kupe kameru... Oni su me podržavali, ali nisu to shvatali ozbiljno. Vremenom sam počeo da ulažem više, uzeo novu opremu, računar i kada sam poboljšao kvalitet počeo je da raste broj pregleda i pratilaca. Već 2016. sam prešao 100.000 pratilaca, a prije pet godina je to bio mit – da neko na Balkanu može da stigne do te cifre. Kada je prvi YouTube kanal u Srbiji prešao 100.000 pratilaca nama ostalima se javila nada da ćemo i mi jednog dana preći taj broj“, prisjeća se Adnan.\n“Ali, ako krećete da se bavite time samo da bi zaradili ne bih vam preporučio, jer dosta osoba krene u to, ali kad vide koliko moraju sebe da daju mnogo ih odustane. Ukoliko je kanal izgrađen definitivno može da se živi. Ja sam finansirao studije od YouTubea, preselio u drugi grad... Planiram da nastavim da se bavim ovim poslom jer uživam i zato ovo sve radim. Tu vidim perspektivu, jer je YouTube u porastu. Planiram da pravim dosta kvalitetnije videe”, kaže Adnan.


Saopćenje za javnost SDA Zenica: Pivić- Osigurat ćemo penzionerima 13. penziju, a Zenici vratiti duh solidarnosti i socijalne pravde - Zenicablog\nSaopćenje za javnost SDA Zenica: Pivić- Osigurat ćemo penzionerima 13. penziju, a Zenici vratiti duh solidarnosti i socijalne pravde\nSaopćenje za javnost SDA Zenica: Pivić- Osigurat ćemo penzionerima 13. penziju, a Zenici vratiti duh solidarnosti i socijalne pravde – Saopćenje za javnost SDA Zenica: Pivić- Osigurat ćemo penzionerima 13. penziju, a Zenici vratiti duh solidarnosti i socijalne pravde –\nKandidat za gradonačelnika Zenice, univerzitetski profesor Nezir Pivić, u novom izbornom promotivnom videu predstavlja planove i mjere programa “Za jaku Zenicu” iz oblasti socijalne politike.\nPosljedica socijalne politike aktuelne vlasti je da je Zenica sa 18 posto ukupnog broja stanovništva zvanično postala grad starijih osoba, osobe sa invaliditetom su nezadovoljne svojim položajem, a nasilje u porodici je povećano za 400 posto.\n“Naše opredjeljenje je da vratimo duh solidarnosti, humanizma i socijalne pravde, ravnopravnosti i društvene jednakosti, na temelju aktivnog učešća Grada kao partnera u brizi prema građanima u stanju socijalne potrebe”, poručuje Pivić.\nU posebnom fokusu programa “Za jaku Zenicu” su penzioneri, koji sve teže žive. SDA će iz budžeta osigurati finansijsku potporu za svakog penzionera u vidu 13. penzije.\nTagovilokalni izbori nezir pivić penzioneri pomo pomoć sda sda zenica\nZenička inicijativa KF o pritvoru Kasumoviću: Očekujemo uvažavanje žalbe\nRadončić na protestu podrške Kasumoviću: “Fudi spremaju isto što i meni”\nNaša stranka Zenica: povodom aktuelne situacije u našem Gradu


Brnabićeva podržala održavanje svih festivala u avgustu ! | musicpocket\nBrnabićeva podržala održavanje svih festivala u avgustu !\nPredsednica Vlade Republike Srbije Ana Brnabić sastala se danas sa predstavnicima manifestacionog turizma, kako bi definisali uslove neophodne za održavanje umetničkih i muzičkih festivala tokom avgusta i septembra, koji su označeni kao povoljni period u kontekstu epidemiološke situacije.\nSastanku su prisustvovali predstavnici festivala “Egzit”, “Guča”, “Bir Fest“, “Nišvil”, “Lavfest”, “Arsenal”, “Beogradski festival igre”, koji zajedno sa ostalim organizatorima događaja u Srbiji (godišnje oko 2.000 manifestacija i 14.000 poslovnih i kongresnih događaja) doprinose državnom budžetu sa više od 200 miliona evra i generišu više od 10.000 stalnih i više desetina hiljada honorarnih poslova. Predstavnici sektora izložili su probleme održavanja festivala i revitalizacije sektora, koji je među najviše pogođenim negativnim posledicama pandemije.\nPredsednica Vlade Ana Brnabić najavila je da će Vlada Republike Srbije vrlo brzo usvojiti jasan plan otvaranja zemlje i istakla da je održavanje manifestacija i festivala veoma važno, kako u cilju promocije lokalnog turizma Srbije, tako i kompletne revitalizacije sektora manifestacionog turizma.\nSaopšteno je da će festival „Egzit” biti održan od 13. do 16. avgusta, dok će se niški festival „Nišvil“ i festival „Lavfest“ u Vrnjačkoj banji održati u standardnim terminima – od 13. do 15. avgusta, odnosno od 6. do 8. avgusta. Festival „Guča“ ove godine biće održana od 6. do 9. avgusta, dok će beogradski festivali „Bir fest“ i “Mjuzik vik” na Ušću, biti održani od 20. do 23. avgusta, odnosno od 28. do 30. avgusta, dok će “Beogradski festival igre” početi 11. septembra.\nShvatajući značaj kulture, kreativne ekonomije i turizma, predsednica Vlade Ana Brnabić već je, među prvim državnicima u svetu, dala podršku održavanju festivala u Srbiji u avgustu, što su mnogobrojni svetski mediji preneli kao pozitivnu vest.


U "Pčelici" 1.934 malih polaznika - Ozon Media\nSremska Mitrovica – Od početka septembra meseca veliki korak napravili su i mališani koji su krenuli u predškolsko. Predškolska ustanova “Pčelica” ove školske godine počela rad sa 1.934 malih polaznika.\nOni su smešteni u 7 objekata u gradu i 2 objekta u prigradskim naseljima u 21 grupi po selima. Formirano je 65 grupa celodnevnog boravka, 17 grupa sa decom jaslenog uzrasta i 32 grupe poludnevnog boravka. Da bi se izašlo u susret potrebama roditelja u seoskim sredinama upisano je 49 mlađe dece da pohađaju pripremni predškolski program. U manjem broju objekata formirane su liste za čekanje na upis, a najveći broj dece na čekanju je za objekat „Čuperak“ u Laćarku, 22 dece za obdanište i 5 jaslenog uzrasta.\nUpisana deca i njihovi roditelji pored vaspitača i medicinskih sestara vaspitača, mogu da računaju na stučnu pomoć i podršku pedagoga, psihologa, logopeda, socijalnog radnika, defektologa, saradnika za fizičko vaspitanje kao i nutricioniste.\nMeđutim, veliki problem predstavljaju dugovanja koja roditelji nisu izmirili prema “Pčelici”, a u skladu sa Ugovorom deca dužnika će morati da budu ispisana. Kako saznajemo cena celodnevnog boravka dece od 3.500 dinara i poludnevnog od 850 dinara je dovoljna da se obezbedi hrana za korisnike i redovno plaćanje je neophodno radi normalnog funkcionisanja predškolske ustanove. Roditelji koji nisu izmirili obaveze upoznati su sa merama koje će biti preduzete ukoliko ne plate zaostali dug, a kako nam je rekao jedan od njih, dobili su rok za isplatu do 15. septembra.\n– Do sada smo slali obaveštenja i opomene, a dugovanja su bila milionska. Najveća dugovanja se naprave u poslednja dva meseca pohađanja jer su roditelji već tada skoncentrisani na upis svoje dece u školu, rekla je načelnica Uprave za obrazovanje Mirjana Pjevac.\nOna apeluje na korisnike usluga predškolske ustanove da izmire svoja dugovanja jer je to u interesu kontinuiranog rada “Pčelice, a pre svega u interesu dece.


Lutovac Partizanov do 2023, mesečna primanja 6.000 €\nPočetna stranicaFK PartizanLutovac Partizanov do 2023, mesečna primanja 6.000 €\nDoskorašnji kapiten Rada potpisao je ugovor na četiri godine i tako pre početka Prvenstva Evrope mladih selekcija odagnao sumnje gde nastavlja karijeru. Krilni napadač je član osvajača Kupa Srbije postao tako što je papire potpisao još ranije, ali su oni stupili na snagu danas, pošto je odlukom Arbitražnog suda FSS postao slobodan igrač, jer mu Građevinari nisu isplaćivali zaradu.\nLutovac na Topčidersko brdo stiže na insistiranje trenera Sava Miloševića, koji ga je označio kvalitetnim rešenjem na mestu krilnog napadača, uveren da brzinom može da probija odbrane rivala i donese „parnom valjku” svežinu kao što je to, primera radi, pre tri sezone, činio Nemanja Mihajlović, poslednji fudbaler koji je sa Banjice stigao u Partizan.\nPročitajte i ovo: Crnogorski paket u Partizanu! (VIDEO)\nAleksandar Lutovac je potpisao ugovor do juna 2023, a prema nezvaničnim informacijama, u Partizanu će zarađivati 6.000 € mesečno. Njegovim potpisom tek je započeta rekonstrukcija manevra i napadačke linije, jer se očekuju dolasci levog krili jednog, a možda i dvojice napadača.


Fešta na trgu može da počne | Glas javnosti\nPočetna > Reflektor > Fešta na trgu može da počne\nU Budvi večeras počinje 15. muzički festival „Pjesma Mediterana“\nFešta na trgu može da počne\nAko je jubilej nešto čemu se uvek pridaje posebna pažnja, onda tim povodom festivalski protokol u Budvi, gde na Trgu ispred zidina starog grada večeras počinje „Pjesma mediterana“ 15. po redu, na svakom koraku ima - svečarski karakter.\nNema nikave sumnje da Budva godinu dana živi za letnja događanja, u kome pomenuti muzički festival ima svoje posebno mesto. Pogotovo ovoga puta, pošto se održava u okviru tradicionalnog „Budvanskog leta“, a to podrazumeva, što nije zanemeljivo, solidnu finansijsku podršku. I ne samo iz tog razloga se izvršni producent festivala „Kopirajt“ iz Budve svojski potrudio da ovoletnju „Pjesmu Mediterana“ učini različitom i osobenim u odnosu na prethodnih četrnaest festivalskih manifestacija. Tako će se, između ostalog, večeras i sutra u okviru dva polufinala, na sceni pojaviti veći broj izvođača koji su ranijih godina zabeležili trijumf na budvanskoj fešti „lakih nota“. Najveća i najznačajnija festivalska promena, koju organizatori ovde sa posebnom pažnjom ističu, predstavlja kompletno scensko izvođenje - uživo! Tačnije, nema matrica, nasnimljenih vokala, plejbekova i ostalih pomagala onima koji i nisu baš vični neposrednoj interpretaciji. Ujedno, ističe se da je baš zbog toga konkurencija za festivalske nagrade žešća neko ikada, što u svakom pogledu izaziva nepodeljeno interesovanje, kako muzičke javnosti, tako i publike, koja se polako vraća ovakvim događajima.\nVečeras će, tako, nastupiti 25 pevača, od kojih su sedam takozvani velikani, odnosno nekadašnji pobednici „Pjesme Mediterana“. Tako će nas, recimo, kao prvi pobednik ovog festivala Slobodan Kovačević podsetiti na kompoziciju „Montenegro“, a Saša Vasić u pratnji Kornelija Kovača na numeru „Ko lijana“.\nU takmičarskom delu se sa posebnim interesovanjem\niščekuje nastup „pevača koji umeju uživo da pevaju“, kako se u Budvi navodi, a tu se pre svega misli na Kaliopi, zatim temperamentnu Tamaru Todeska, njene stariju sestru Tijanu Dapčević, Maju Odžaklijevsku i neprolaznog Kemala Montena. Festivalskim orkestrom će dirigovati Đelo Jusić, koji je ujedno sada i umetnički direktor ove manifestacije, Vojkan Borisavljević i Radovan Papović. U programu plus ili takozvanom revijalnom programu, koncertnu promociju upravo izašlog CD izdanja imaće hrvatska pop zvezda Severina.\nVoditelji večerašnjeg programa, koji za Srbiju prenosi TV Pink, su Jelena Šćepanović i doajen Oliver Mlakar.\nReflektor - ukratko..\nBarba na bis\nMonteno „siguran“ pobednik!


GDE JE I ŠTA RADI NIKOLA JOKIĆ? Sportal otkriva kako MVP NBA lige provodi vreme u Srbiji /VIDEO/ - Sportal\nB.V. - Vest objavljena: 19:20 - 21.05.2022\nNakon što je u štali saznao da je drugu godinu zaredom nosilac nagrade za najkorisnijeg igrača u NBA ligi, Nikola Jokić definitivno zna kako da se opusti i odmoran sačeka sledeću sezonu.\nSada je centar Nagetsa viđen na hipodromu u Subotici, gde se slikao sa obožavaocima i uživao u atmosferi.\nNa drugom kasačkom danu u sezoni na subotičkom Hipodromu, pobedu u jednoj od trka odnelo je grlo iz štale „Dream Cather“ Nikole Jokića, najboljeg košarkaša NBA lige, „Denver Nagetsa“, duplog MVP.\nU trci pod nazivom „Yum-commerce“ grlo Brenno Laumar, italijanskog uzgoja, sa vozačem Vladimirom Pribićem iz štale našeg košarkaša iz Sombora ušlo je prvo u cilj ostavljajući za sobom ostale kasače. Trku je grlo započelo na drugom mestu, ali se ubrzo izdvojilo iz mase i bez sumnje zasluženo uzelo pehar.\nTrci koja je Nikoli Jokiću i njegovim prijateljima i porodici donela još jedan uspeh prethodila je trka pod nazivom "Odri El-Doors". U toj trci iz štale „Dream Cather“, takođe sa Vladimirom Pribićem, učestvovalo je grlo Donita Ferm koje je kroz cilj prošlo drugo.\nTrke u Subotici je pratio Nikolin otac Branislav Jokić, dok je proslavljeni košarkaš bio u boksu sa konjima. Kao i uvek Nikola Jokić je opušteno uživao u društvu konja i prijatelja, prilazila su mu deca zbog autograma, a u jednom trenutku se pojavio i glumac Sergej Trifunović.\nNikola Jokić Hipodrom


Humanitarna akcija za Miću Šuljka iz Gradiške / Društvo / Vijesti / GIN.ba\npetak, 19. april 2019. 10.35\nVijesti Društvo Humanitarna akcija za Miću Šuljka iz Gradiške\nHumanitarna akcija za Miću Šuljka iz Gradiške\nDruštvo 06.07.2018 16:22 - GIN.ba / INFO+\nUdruženje građana „Naša Sava“ koje organizuje turnir u malom fudbalu Jelen kup „Bravo 2018“ pokrenulo je, u sklopu turnira, humanitarnu akciju za pomoć Mići Šuljku kome je potrebna transplantacija bubrega.\n„Svake godine organizujemo humanitarnu akciju, a ove godine smo odlučili da pomognemo našem sugrađaninu Mići Šuljku iz razloga što je on bio dio nas ove tri godine organizovanja Bravo turnira. Na žalost, obolio je, neophodna mu je operacija bubrega i odlučili smo da mu, dobrovoljnim prilozima, pomognemo koliko smo u mogućnosti“, reako je Dario Lacković, predsjednik Udruženja građana „Naša Sava“.\nU akciju se, doniranjem novčanih sredstava, uključilo i nekoliko ekipa, učesnika turnira, kao i posjetioci koji, na dobrovoljnoj bazi, kupuju ulaznice po cijeni od jedne konvertibilne marke. Humanitarnu akciju podržali su poznati gradiški fudbaleri koji nastupaju u inostranstvu: Ognjen Ožegović, Marko Marin, Goran Zakarić, Dejan Maksimović, Miloš Šatara kao i kapiten Partizana Saša Ilić, doniranjem dresova koji se prodaju licitacijom. Učesnici licitacije koji su zainteresovani za kupovinu dresa mogu da izaberu dres koji žele, ponude cijenu i zatim pošalju poruku u inboks zvanične fejsbuk stranice turnira: Bravo Sport i rekreacija.\n“ Iskoristiću ovu priliku da pozovem ljude dobre volje da svojim dobrovoljnim prilozima i licitiranjem dresova pomognu izlječenju našeg sugrađanina Miće Šuljka”, rekao je Lacković.\nTurnir Jelen Kup “Bravo 2018” trajaće još dvije večeri, zato otiđite, kupite ulaznicu, licitirajte za dres, uključite se u humanitarnu akciju i pomozite našem sugrađaninu Mići Šuljku.


„Mali Tajson“ iz Prijepolja pokorio Srbiju, sada želi do zlata na Svetskom prvenstvu – Sandzaklive najnovije vijesti iz Sandžaka\nobjavio sandzaklive 22. Oktobra 2021., 22:02\nPrijepolje – Almir Memić je jedna od najvećih nada srpskog boksa. Momak rođen u Prijepolju već je zaradio nadimak „mali Tajson“, a ove godine je osvojio zlatnu medalju za Srbiju na međunarodnom turniru u Sofiji u kategorijji do 75 kilograma, kao i zlato na omladinskoj „Zlatnoj rukavici“.\nAlmir Memić, Foto: Nemanja Jovanović/Nova.rs\nNjega i ostale reprezentativce u boksu očekuje najveći izazov u karijeri na predstojećem Svetskom prvenstvu koje se održava u Beogradu. Memić je optimista kada su rezultati u pitanju.\n„Od reprezentacije Srbije očekujemo dosta jer smo imali već dva ciklusa priprema na Zlatiboru. Mislim da smo u odličnoj formi, nadamo se da ćemo ostvariti najbolje uspehe“,rekao je u razgovoru za naš portal.\nSebi je postavio najviše ciljeve. „Na državnom prvenstvu sam uzeo zlato, trudiću se i da na Svetskom prvenstvu dođem do najvišeg odličja“, optimista je Memić.\nDodatan motiv za sve takmičare biće i bogat nagradni fond koji se po prvi put dodeljuje na jednom ovakvom takmičenju.\n„Mnogo nam znače finansijske stvari, mnogo smo motivisaniji, nagrade su odlične. Biće veoma jaka konkurencija u svakoj kategoriji“, isitče Memić.\nVeruje da srpski tim konačno može da donese i medalje sa jednog ovako velikog takmičenja.\n„Da ne mislim da mogu do medalje, ne bi sve ovo radio godinama. Svi smo ravnopravni, mislim da može dosta nas da donese medalju Srbiji“, bez uvijanja je istakao Memić.\nSvetsko prvenstvo će se održati u Beogradskoj areni od 24. oktobra do 6. novembra.\nNoćna mora za golmana Novog Pazara: Niko nije očekivao da može ovakav gol da primi! (VIDEO)…SportNe dešava se često da golman primi ovakav gol. U toku dana odigran je zasotao meč 14. kola Superlige Srbije između Napretka i Novog Pazara(1:1), a ono…\nLatifović: Trudiću se da opravdam poverenjeSportNOVI PAZAR – Trener košarkaša Novog Pazara Darko Kostić rekao je večeras da su čvrsta igra i dobra energija neophodni za pobedu nad gostujućim Dinamik…


TRADO B2B portal - sansa za domacu IT industriju\nMyCity » E-Poslovanje » TRADO B2B portal - sansa za domacu IT industriju\nPoslao: 29 Okt 2004 09:27\nTRADO program omogucuje kompanijama iz oblasti informacionih tehnologija iz\nzemalja u tranziciji i Svajcarske da saradjuju i razvijaju poslovne aktivnosti.\nSavet za medjunarodnu saradnju u oblasti ICT pri Udruzenju informaticke delatnosti u Privrednoj komori Srbije pristupio je nedavno TRADO programu potpisivanjem Memoranduma o razumevanju.\nSekretar Udruzenja informaticke delatnosti Radmila Medakovic rekla je da je pristupanje TRADO programu odlicna sansa za nasu softversku industriju, koja na ovaj nacin moze da nadje put do svetskog trzista.\nKoriscenje ovog programa je besplatno, a troskove snosi agencija SIPPO koja je deo svajcarskog Ministarstva za ekonomske veze sa inostranstvom.\nTRADO omogucuje povezivanja poslovnih udruzenja na bazi saradnje, a ne konkurencije. Takodje omogucuje predstavljanje nasih strucnjaka i kompanija u drugim, posebno razvijenim\nzemljama, zakljucila je Radmila Medakovic.\nTRADO je B2B portal koji omogucava direknu saradnju izmedju kompanija koje pristupe ovom programu. Na portalu se nalaze azurne informacije bitne za saradnju i poslovne pregovore.\nTrenutno je, u okviru TRADO programa, registrovano oko 350 IT kompanija kao korisnika informacija. Vise informacija o TRADO programu se moze dobiti na sajtu\nKorisnici trenutno na forumu: _Rade, A.R.Chafee.Jr., AC-DC, ArmyBoss, Atomski čoban, Bahuss, Botovac, Cirkon, cole77, darkangel, Faki-Valjevo, gasha, igorbugi, joca83, krkalon, kuntalo, Marko Marković, Mercury, Mihajlo, mihajlot2013, Milos ZA, Misirac, mladen.zovko, mnn2, moldway, Profica, Raptor1, Singidunumac, Sirius, Smd, Snorks, Springfield, stegonosa, Toper, vasa.93, vlvl, VP3987, Vzor50


Polovni Terberg dizelski viljuškari oglasi za prodaju - Mascus Srbija\nNalazite se ovde: Mascus Srbija > Skladišna oprema > Viljuškari > Dizelski viljuškari > Terberg\nPolovna Terberg dizelski viljuškari na prodaju\nOvde je kompletna lista polovnih Terberg dizelski viljuškari oglasa za prodaju na Mascusu. Terberg dizelski viljuškari oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Terberg dizelski viljuškari u odeljku Brendovi.\nMascus pruza svojim korisnicima najbolju priliku za pretragu i pronalazak polovnih mašina u kategoriji Terberg dizelski viljuškari i druge opreme\nOvde je kompletna lista polovnih Terberg dizelski viljuškari za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Terberg dizelski viljuškari koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Terberg dizelski viljuškari.